Ткъа Мохьмад? Мохьмадан меттиг хьалхара ю шен дахарехь, вахарехь а, ша йитинчу ойланийл – поэзил а» (Бексултанов Муса. «Къонахчун Iожалла». – «Орга», 2003, №8. 57 агIо). Иштта дан а ду иза.\nМамакаев Мохьмадан 95 шо кхочу кху деношкахь. Кхечу вайн баккхийчу яздархойн санна, билггала и вина хан къасто хала ду. Цхьацца тоьшаллаш ду, Мохьмад I908 шарахь вина аьлла, амма яздархочо шен дахаран тIаьххьарчу шерашкахь къастош дерг I9I0 шеран I6 декабрь дара. Хетарехь, ша жима волуш, балхана а, дешарна а аьттонна, ши шо тIетоьхначух тера ду цо шен ханна, ткъа тIаьхьо, набахташкара цIавирзинчул тIаьхьа, нисдина (Хьажа: I940 шеран 7 сентябрехь язйинчу анкете). И тидаме эцна, кхин хаттарш ца хIуьттуьйтуш, яздархочун терахьаш иштта дитича нийса хир ду аьлла хета – вина I9I0 шеран I6 декабрехь, ткъа Мамакаев Мохьмадан дахарх а, кхоллараллах а язйина дуккха статьяш ю, монографически кепара болх бацахь а (Хьажа: Туркаев Х. В. В семье братских литератур. Грозный. I983. I50–I60 агIонаш; Айдаев Ю.А. Зеркало жизни. Грозный. I987. 66–79 агонаш; Яблокова Г. Песня жизни. – Мамакаев Магомет. Клятва отцов». Грозный. I980. с. 5–I4; и дI. кх.). Амма и талламаш коммунистически идеологи коьрта йолчу хенахь бина бу, цу хенахьлерчу методологица, цундела дуккха а хIуманаш хьахо йиш йоцуш, я ма-дарра ца къастош дисна ду. Тахана чIогIа оьшуш ду яздархочун ерриге а произведенеш арахецар а, уьш юха таллар а. Цунах хьалха а дийцина оха (Хьажа: Минкаилов Э.С. Поэт и судьба народа. – «Советская литература и Кавказ». Грозный. I990; Изза. О том, как продолжали жить (О жизни и творчестве М. Мамакаева. – «Возрождение». I996, I –7 января; Изза. О некоторых проблемах издания и изучения произведений М. Мамакаева. – Тезисы докладов региональной научной конференции… Грозный. I998. 259 – 26I агIонаш; Изза. Бакъволу поэт даима а шен халкъаца веха… – «Орга». 2003, №2, I5 агIо).\n… ХIаъ, яздархочун дахаран некъ хала а, ирсе а хилла. Революцин, граждански тIеман а кегаре дIабирзинчул тIаьхьа, да, нана а делла висинчу жимчу кIантана атта хуьлийла дан а дацара. Асламбековски буоберийн цIа чохь кхиъна иза, шен сел хьалха тIеэца дезначу цхьаллица. I926 шарахь дуьйна болх бан, язъян а волавелла.\nРеволюцин коьртачу Iалашонех цхьаъ яра «керла стаг» кхоллар. Уггаре а атта дара керлачу Iедална, Мохьмад санначарех иза кхоллар – буоберех, уьш даима а шайн векалшна хьалха хиларна, цхьана низамехь долчу вижар-гIаттарна тIера, хIора дош цаьрга шен цIарах цара дIаолуш долу дела. Шен «Комиссар» стихотворенехь, «Ненаца дина къамел», «Со вина де» а поэмашкахь поэто дуьйцу шен кхолламах, ша оцу шерашкахь лелийначух, лайначух а. «Нана – Даймохк» боху кхетам оцу шерашкахь кхоллабелла бу, бераллехь:\nТахна со Даймахко\nСийлахьа шен некъ хьо,\nМокхазе дегI доьлла –\nМостагIна дуьхьло йо.\nСо лелийн цо шеца,\nШен дагахь кхеби со;\nКъийсамехь вай леташ,\nЦа дити – ша сан дог.\n(«Со вина де». I956 шо)\nПоэта иштта бахахь а, вайна дика хууш ду, хIетахь цунна я вайн халкъанна коммунистийн куьйгалла шена тIехь долу Даймохк нана йоцуш, десте хилла лаьттина хилар…\nМамакаев Мохьмадан некъ хьалха цкъа шера, лакхенга боьдуш а хилла. I927–I930 шерашкахь цо чекхйоккху Москвара Малхбален къинхьегамхойн коммунистически университет. Иза Iедалан бусулба къаьмнаш дехачу Россин йистошкарчу регионашна куьйгалхой кечбеш йолу пхьалгIа яра. Университет чекхъяьккхинчул тIаьхьа, шен ткъа шо кхаьчча, Хьалха–МартантIерчу партин окружкоман секретарь хIоттаво Мохьмад. I930-чу шерашкахь цо куьйгаллин тайп-тайпанчу даржашкахь белхаш бо Нохчийчохь (I934 шарахь дуьйна – Нохч-ГIалгIайчохь) – «Грозненский рабочий» газетан коьртачу редакторан заместитель (I93I шо), ВКП (б)-н Нохчийн обкоман ишколийн, Iилман а декъан куьйгалхо, Нохчийн меттан, литературан, историн Iилман-талламан институтан директор (I93I–I934 шш.), ВКП (б)-н ЦК-н пропгруппан декъашхо, Нохчийн областан прокурор (I934 шо)… I934– I936 шерашкахь цо чекхйоккху ВКП (б) ЦК–хь йолу партийни белхалойн Лакхара ишкол. Цхьана хенахь «Грозхимстройн» хьаькаман гIовс лаьтта иза, юха а – ВКП (б)-н Нохч–ГIалгIайн обкоман дешаран а, Iилман а декъан куьйгалхо, тIаьххьар а «Ленинан некъ» газетан коьрта редактор хIоттаво иза. Оцу балхахь волуш дуьххьара лоцу иза I938 шарахь. I940 шеран I9–25 мартехь дов хотту цуьнан (цуьнца цхьаьна – цхьамогIа нохчийн, гIалгIайн а интеллигенцин векалийн а – Яндаров Хьамидан, Висаитов Ахьмадан, Мациев Ахьмадан, Сальмурзаев Мохьмадан, Авторханов Iабдурахьманан, Льянов Мус-тафан, Мальсагов Дошлакъан, Ведзижев ГIазмохьмадан) НГIАССР-н Лакхарчу Кхиэлехь, уьш берриге а паргIат а боху.\nМохьмад бехкевеш вара, газетехь зорбатоьхна СССР-н Конституци нохчийн матте йоккхуш гIалаташ довлийтарна, амма «… и цхьацца корректорийн а, зорбанан белхахойн а бехк болуш нисдалар а, Мамакаевс… рогIерчу газетийн номершкахь оьшшучу кепе далош хилар а…» тидаме а эцна, хан ца тухуш витира иза а… Цул тIаьхьа,I940 шарахь, Нохч–ГIалгIайн АССР-н яздархойн цхьаьнакхетараллин консультантан а, Потребсоюзан Урхаллин куьйгалхочун а болх бо цо.\nАмма иштта атта тIаьхьара дер долуш дацара Iедал – оццу шеран 7 сентябрехь иза юха а лоцу. I5 шо доккху цо набахтешкахь, ссылкехь…\nОцу шерашкахь цо лайнарг цуьнан стихашкахь девза вайна:\nШа санна, шелвелла лелла:\nШа тIехь оьгуш,\nДаррцаца тилвелла лелла.\nБалдаш тIехь цIий соьцуш…\nГIийла узам беш лелла.\n(«Со шелвелла…» I949)\nХIокху стихотворенехь аллитераци (мукъаза аьзнаш юх-юха далор) шашаха нисделла дац – Къилбаседан Шан океанан йистера ша, шийла мехаш, йистйоцу лайн аренаш хаало оцу аьзнашшца…\nХийла, хийла вайх доьза вайна…\nБовха узам туьйсу кийра.\nХIан–хIа, валлац со вийца вийнарг,\nСо воллу вай толар дийца!\nБуьрсачу буса, набарх даьхна,\nЛелла вай, хьун хьоькхуш, шелах.\nАмма вай, цу гIайгIанан бераш,\nМайрра ихна, къар ца луш, леташ.\n(«ХIумма а дац!..» I964 шо).\nТидам бе «гIайгIанан бераш» бохучу тропан – Мамакаев Мохьмадан поэзехь наггахь бен дуьхьал ца кхета метафора ю иза. Шен а, шен заманхойн а кхолламах мел кIоргге довзийта поэто оцу шина дашца!\nСталин веллачул тIаьхьа паргIатволу яздархо, дукха хан ялале махках даьккхина къам а цIадоьрзу. I958–I960 шерашкахь Мамакаев Мохьмада доьшу Москварчу Лакхарчу литературни курсашкахь. Литературни болх коьртаниг хуьлий дIахIутту цуьнан. Шен дахаран тIаьххьарчу итт шарахь НГIАССР-н яздархойн цхьаьнакхетараллин «Орга» альманахан редакторан болх бо цо…\nМамакаев Мохьмадан кхолларалла поэзин, прозин а тайп-тайпанчу жанрашца билгалъяьлла – стихашца, поэмашца, очеркашца, дийцаршца, повестца, романашца... Оцу массо а жанрехь эвсараллица болх бина яздархочо.\nЦуьнан дуьххьарлера стихаш зорбане евлла I926 шарахь. КIеззигчу хенахь гIарваьлла поэт хуьлий дIахIутту иза.\nОьрсийн, СССР-н кхечу къаьмнийн а литератураш керла некъаш лоьху хан яра иза. Поэзехь коьрта меттиг дIалоцуш яра граждански лирика. Нохчийн литературехь а дара изза хьал. Нохчийн поэташ Дудаев Iабди, Нажаев Ахьмад, Айсханов Шамсудди, ширачу кепех пайда а оьцуш, керла дахар хестош, хьехамаш, кхайкхамаш беш бара. Мамакаев Мохьмад массарел хьалха кхийтира, поэзин чулацам шуьйра хила безарх. I929-чу шарахь цо язйина «Пондар» стихотворени поэтически деклараци лара мегар ду:\nАхь ала вайн илли\nИрс долчу кхиамех,\nЕзачун дагахь дерг\nАхь соь схьаала,\nЦу мохан къайле а\nАхь сох ма яккха.\nКхокханан горга бIаьрг\nХIун дайна тийна?\nДIо попан сийна гIа\nХIун дуьйцуш леста?\nНагахь санна хьалхарчу строфахь поэта дуьйцург граждански лирикех делахь, шолгIачу, кхоалгIачу строфашкахь поэзин вукху шина жанрах ду – синхаамийн (интимни), Iаламан а (пейзажни) лирикех. Кхайкхамаш бина ца Iаш, оцу массо а жанран говза произведенеш а кхоьллира поэта.\nМамакаев Мохьмад вайн поэзехь дуьххьара «со, ас» аьлла, язъян волавелларг ву. Цуьнан ерриге стихотворенеш шен кхолламах, шен синхаамех ю. ХIетте а, шех дуьйцуш, заманан васт кхоьллина цо.\nПоэтан турпалхо – шен заманан стаг ву, ша вехачу мехкан а, шен къоман а векал. Шен 2I шо кхаьчначу хенахь яздина ду поэта хIара дешнаш:\nКъонахчун некъ –\nХьанала сий –\nдаккха атта дац.\nКхета со –\nхало лан – хала ду.\nстаг хила веза\nОцу дешнашкахь Мамакаев Мохьмада стеган дахарх шена хетарг дуьйцу. Ша иштта чекх а ваьлла иза дахарехь, кхечаьрга изза лехамаш а хилла цуьнан даима а.\nI926–I940 шераш – поэтан кхоллараллин хьалхара мур лара мегар ду. Оцу хенахь цуьнан стихашкахь гучудолу ма-дарра долу лирически турпалхочун васт. Поэзехь наггахь бен нислуш дац и васттий, поэтан шен вастттий цхьатерра. Мамакаев Мохьмадан иза иштта нисделла. Айдаев ЮшаIа яздора: «…Мамакаев Мохьмадан стихаш – цуьнан шен дахар ду, поэтически кепе дерзийна, шина дашца аьлча – иза поэзехь дахар ду…» ( Айдаев Ю. А. Зеркало жизни. Грозный. I987. с. 68). Воккхаверца, хазахетарца дахаре вар геналлехь дуьсу поэтан, цунна къизалла, баланаш, къацахетар девза: ГIайгIанца делхар\nТIедуьйжи хьуна, дог!\nХьайн цIийла керчар\nТIедуьйжи хьуна, дог!..\nШен гIайгIа ша Iовшар\nСтогалла хета, дог!\nДозалла хета, дог!\nМа доха, делало,\nКийрара дилха дог!\nХьан гIайгIа цалайнарг\nХьох кхетар вац, сан дог!\n(«Даге». I940 шо)\nШена, халкъана а кхолламо кечдина зераш хууш санна язйина ю оццу шарахь «Даймехкан косташ» стихотворени, ерриге нохчийн поэзехь дикачех цхьаъ хилла йисна йолу.\nI94I–I955-чу шерашкахь (иза цуьнан кхоллараллин шолгIа мур бу) поэтан цхьа а стихотворени зорбане яьлла яц. Набахтешкахь, Сибрехахь даьхначу шерашкахь язъян а ца хилла башха аьттонаш. Амма бакъволу поэт бехкамашца сацо ницкъ бац цхьаннан – иштта а дукха дешнаш дезаш воцчу Мохьмада йоццачу поэтически кепашкахь ша ловш долчух, шен синхаамех язйо. Оцу хенахь кхоьллина ю цуьнан «ЧIегIардиг», «Со гIелвелча», «ХIорде», «ГIургIезан илли», дуккха а кхиерш а. Оцу стихашкахь сел буьрсачу, йоьхначу заманах долу къонахчун-поэтан тоьшалла ду, мел хала киртиг тIехIоьттича а, хьалха ша аьлла ма-хиллара, «собарах, стогаллех» ца ваьллачу («Даймехкан косташ»).\n… Лайнарг лар йоцуш ца дисна, цундела яздо поэта иштта:\nСуй санна, вогуш цкъа со а хилла…\nСох хIинца, ваьгна, яьлла юкъ хилла.\nДIаэца ахь со, хIай шера аре,\nХIу санна, варжош, дIатаса бай тIе!\n(«Хилийта сох латта». I949)\nI953 шарахь Сталин, ткъ еитт шарахь Iедалехь лаьттина, хийла зуламаш дина дажал, кхелха. Поэтан, нохчийн халкъан а дахарехь хийцамаш хуьлу. Дахарехь дерриге а дIадолу, амма дерриге а лан тарлуш ду, «вай вешан Даймахкахь дисчхьана» – оцу ойланна тIевогIу поэт. Цо язйо Даймахках, ойланаш йо шен некъах, къоман исторех, цуьнан хиндолчух… И ойланаш ю Мамакаев Мохьмадан поэзехь коьрта меттиг дIалоцуш цуьнан кхоллараллин кхоалгIачу муьрехь (I956 – I973 шераш). Оцу шерашкахь поэтан аьтто хилира ша хьалха язйина а, керла а поэтически произведенеш арахеца. Иттех поэтически гулар, шина томехь хаьржина произведенеш зорбанера араевлира яздархочун. Оьрсийн, СССР-н а, дозанал арахьарчу къаьмнийн а меттанашка гочйира цуьнан стихотворенеш, поэмаш…\n… Иштта кхоллам нисбелларг гIелваларх, кIелвисарх, цунна бехкбуьллийла дац, амма валлалц шен дукъ дIакхехьар – стаг волчу стеган декхар ду, ша къона волуш Мохьмада яздина ма-хиллара. Иза ма-оьшшу кхочушдира поэта – тIегIертачу Iожаллех юх–юха дийцахь а, сингаттаме аьзнаш сов хилахь а, и шен, массо а къонахчун а, коьрта декхар диц ца деш, къийсамца чекхваьлла иза дахарехула:\nIожаллий, стогаллий – шуьшинне юккъехь,\nСихделла довха дог диълар а детташ,\nАс лехна машарца доьналла юьхь тIехь,\nДоггаха Iожална дуьхьал а леташ.\n(«Iожаллий, стогаллий…». I966 шо)\nОцу муьрехь воьрзу яздархо прозина тIе. Цхьаъ вукхунна тIаьхьа арайовлу цуьнан книгаш – «Ша меттахбаьлла» (I958 шо), «Революцин мурд» (I962), «Зеламха» (I968 шо), «Октябран салтий» (I968 шо). Оцу произведенех язйина алссама статьяш хиларна, царна вай леррина тидам тIе ца бохуьйту хIокху статьяхь. Хьахо еза аьлла хета цуьнан «Чеченский тайп в период его разложения» книга (I973 шо). Нохчийн тайпанех, Iадатех дуьххьара язбина Iилманан болх бу иза, хIинца а шен мехалла янза болу.\nМамакаев Мохьмада поэзехь, прозехь а язйина про-изведенеш, хьалха вай ма-аллара, ерриге а вайн литературан доккха, мехала дакъа ду. Шеко йоццуш, вайн поэзин классик ву иза, шен дахар, кхолларалла тIаьхьенашна масал а хилла лаьттар волуш. Луларчу къаьмнаша шайн яздархошна беш болу ларам, халахеташ делахь а, ца бина вай Мохьмадна, и дийна волуш а, кхелхинчул тIаьхьа а. Яздархо кхелхинчул тIаьхьа нохчийн маттахь цуьнан произведенеш зорбанехь ара ца хецна, цундела уьш хIинца каро хала ду. Цуьнан I00 шо кхачарна лерина мукъне а, яздархочун ерриге а произведенийн гулар арахеца езара.\nМамакаев Мохьмадан кхолларалла шех ларамбан хьакъхилар – шеко йоцуш ду. Уьш оьшуш хилар гойту халкъан цхьайолу мехаллаш аьшнаш йинчу тахана хIоьттинчу хьоло. Къоман къоначу чкъоран синна доккха совгIат хир дара сийлахьчу яздархочун произведенех.


Нагасаки — Википеди\nНагасаки (яп. 長崎市?) — Японин гӀала, лаьтташ ю Нагасаки перфектурехь.\nNagasaki metropolitan area[d]\nNagasaki Bay[d], Tachibana Bay[d], Urakami River[d]\n▼404 656 стаг (2021 шеран 1 март)\nХиросима, Сент-Пол (Миннесота), Сантус, Порту, Мидделбург[d], Фучжоу, Во-сюр-Ор, Сан-Исидро[d]\nИсахая, Сайкай, Тогицу[d], Нагаё[d]\nShimonagasaki[d], Kaminagasaki[d], Tomachi[d], Fuchi[d], Kaminagasaki[d], Urakamiyamazato[d], Nishiurakami[d], Kogakura[d], Doinokubi[d], Kosakaki[d], Fukuda[d], Fukuda[d], Fukahori[d], Himi[d], Mogi[d], Shikimi[d], Higashinagasaki[d], Mie[d], Тогицу[d], Kōyagi[d], Iōjima[d], Takashima[d], Nomozaki[d], Sanwa[d], Sotome[d], Kinkai[d], Nagasaki[d]\nHeritage of Portuguese Influence[d]\n406 350 000 квадратан метр\nСальное дерево[d], гортензия крупнолистная[d], пентаграмма[d]\nchampon[d], sara udon[d], Кастелла[d], Shippoku[d]\nCategory:Views of Nagasaki[d]\nКатегория:Фильмы, снятые в Нагасаки[d]\n443 766 стаг ↘434 065 стаг ↘429 508 стаг ↘404 656 стаг\n2008 шеран 1 январехь гӀалахь 448792 бахархой бара Луьсталла 1 км² 1104 стаг.\nМайда 406.37 км².\nСент-Пол (Миннесота), Америкин Цхьаьнатоьхна Штаташ\nФучжоу, Цийн Халкъан Республика\n↑ 1 2 長崎県異動人口調査 | 長崎県\nХьост — «https://ce.wikipedia.org/w/index.php?title=Нагасаки&oldid=5080069»\nТӀаьххьара хийцам бина 2020, 29 июль 01:48\nХӀокху агӀонна тӀаьххьара хийцамаш бина: 2020, 29 июль, 01:48.


АлланкугӀ — Википеди\n▼1302 стаг (2019 шеран 1 январь)\nАлланкугӀ (фр. Hallencourt) — Францин гӀала-коммуна, лаьтта О-де-ФгӀанс регионехь. Коммунан департамент — Сомма.\nДозанашца йу Баель (Сомма), ЕгӀен (Сомма), АллегӀи, СитегӀн, Фонтен-суьгӀ-Сомм, ФгӀуькугӀ, ЛьегӀкугӀ, Лиме (Сомма), МегӀелессагӀ, СогӀель-ле-ГгӀан.\nХьост — «https://ce.wikipedia.org/w/index.php?title=АлланкугӀ&oldid=7808856»


ТЕТРАДА - Карандаш\nКаталог » ХУДОЖЕСТВЕННО-ОФОРМИТЕЛЬСКИЕ ПРИНАДЛЕЖНОСТИ » ГУАШЬ » ТЕТРАДА\nГУАШЬ ТЕТРАДА 6цв. (10мл), Код товара \nГУАШЬ ТЕТРАДА 9цв. (10мл), Код товара \nГУАШЬ ТЕТРАДА 6цв. (20мл), Код товара \nГУАШЬ ТЕТРАДА 9цв (20мл), Код товара \nГУАШЬ ТЕТРАДА 12цв. (10мл), Код товара \nГУАШЬ ТЕТРАДА 12цв. (20мл), Код товара


Даймахка цIаберза сатуьйсуш беха махкахбевлла лела нохчий\nМуьлхха а нохчий тешна ву ша, мацца вирзина а, цIавоьрзур хиларх.\nНохчийчуьра дахар синтемечу хорша а дирзина, мацца а цкъа шаьш Даймахка юхадоьрзур ду-кх аьлла ойла кхобурш кIезиг бац Европехь дIатарбеллачу вайнахалахь. Бакъду, къамеле баьхча, Iар-дахарехь, лоьралла биста кхаччалц, хьашт-дезарш листар дагардича, царна бахьанаш дукха карадо цIа ца бахка.\nТIаккха гучудолу Оьрсийчурчу хьелашца дуьстича Европера дахар кхиъна хилар а, нийсонан, бакъонан бух тIехь хилар а, адамийн терго яр, бала кхачар лакхарчу тIегIанахь хилар а. Цундела сиха бац вайнах Европана пе тоха боху, 11 шаре а ваьлла Норвегехь вехачу Шелан кIоштарчу Хьасана.\nХьасан: «Европера дахар вон дац, чIогIа дика ду. Кхузахь массо хIуманна тIехь аьтто алсам бу. Нийсо, бакъо ларьяр кхузахь могIарера гIуллакх ду. Вайнах дукха хена дуьйна хьийзош ницкъ беш схьадеъна къам ду, ткъа Европа кхиъна, массо хIума а нисделлла меттиг ю».\nНохчашлахь уггаре а хьалха Францехь ваха охьахиинчех цхьаъ ву Теркйист кIоштера Хатаев Муслим. Гергарчу нахаца марзо эций, йиша-вешин кошан тIе хIоттий бен кхин бахьана дац гуттаренна а цIа верза боху Муслима.\nХатаев: «Гергара нах ган, хьомечу нехан кошан тIехь хIотта вогIу. И бахьанаш ду цIа ван суна уьш кегийра бахьанаш а ца хета. Бакъдерг дийцича, дарба лелор маьхза ду бахахь а маьхза дац… Болх нисбелча а луш долу алапа вуно ледара ду. Цара луш кепекаш юург-мерг мехашка хьаьжча а, бензин, салярка дотта воьлча а ца тоьу. Циггахь дика алапа а догIуш баха Iемина болу нах кхузахь баха ца ло. Царна хала ду».\nИ меттиг нисьелла 5-6 шо даьллехь а, тахана а дукха нахана бакъ ца моьтту Францера исс меттиг йолу хIаваан кема а даийтина Бислан гIала цIеххьана цамгар карзахъяьлла Муслиман кIант кеманахь Франце дIавигар. Цуьнан цамгарх доладелира тхойшиннан къамел.\nХатаев: «Кхузахь ярташкахь чан-хIума чIогIа ю. И ца лайнера цо,гарехь. ХIинца чIогIа дика ву кIант. Нисса шо хьалха чолхе операции йина цунна- пехаш хийцина. 12 сохьтехь дахделира и этIор. 300 эзар евро мах болуш яра лоьраша йина операци. Чолхе хиллехь а сиха товелира иза. КхозлагIчу дийнахь араваьккхира реанимаци чуьра.\nСоьца Европерчу а, Оьрсийчуьрчу а дахарх къамел хилла Теркйист кIоштара Муслим тешна ву, мичхьа вехаш велахь а, уггар мехалниг ша мила, мичара ву хаар, шен орамаш диц цадар ду аьлла. Цуьнан и хьажам бух болуш а хета.\nСтенна аьлча пхи бер ду Муслиман, кхо кIанттий, ши йоIIий. Уьш Францехь дина а, кхиъна а делахь а цара массара а, олуш ма-хиллара, чIегIардиго санна шера буьйцу ненан мотт. Кхето лазаме делахь а изза ала йиш йоцу дай-наной чот йоцуш дукха бу нохчашлахь.\nХатуев Iабдулхьамид. Юьртхошка\nТуркойн паспорташ каракхаьчча, дерриг а толур ду моьттура...\nШайн махкахь баьхначу нохчех филм яккха баьхкина гIиргIизой\nДаймахке лестачу мухIажиршна Австрино депортаци ян кхерам бу\nШемара, Иракъера бераш даймахка кхачийна


Шантлу (Де-СевгӀ) — Википеди\nШантлу (фр. Chanteloup (Deux-Sèvres)) — Францин гӀала-коммуна, лаьтта Керла Аквитани регионехь. Коммунан департамент — Де-СевгӀ.\nДозанашца йу Буаме, БгӀессуьигӀ, Ла-Шапель-Сент-Етьенн, КугӀле, Монкутан, Пуьньи, Moncoutant-sur-Sèvre[d].\nХьост — «https://ce.wikipedia.org/w/index.php?title=Шантлу_(Де-СевгӀ)&oldid=7846518»


Нохчийн "Машаран батальон" кийча ю Украине яха\nУкраина - ТIеман Iамораш дIахьош бу Украинин эскархой Киеван 140 километр йолчу аренехь. Заз14, 2014\nУкраинин маршо ларйан баха луучех батальон кхуллуш ю Данера „Маьрша Кавказ“ цIе йолу юкъаралла, цигахь вехаш волу вевзаш волу нохчийн тIеман жигархо Мунаев Iиса коьртехь а волуш.\nЕвропера нохчийн батальон Украине тIом бан яха кечлуш ю боху хабар масех де а ду нохчийн сайташкахь жигара дийцаре деш долу. Цхьаццаболчара емал до и хIума, нохчийн хьашт дац украинхошна тIе а хIоьттина, шайн боцучу тIаме баха, бохуш.\nУкраинерчу къовсамехь дакъалаца Европера вайнах бахар тIе ца оьцурш а бу дуккхаъ. Политологин Iилманча волчу Асхабов Хьамзатна хетарехь, цу пачхьалкхехь лаьттачу хьолана юкъе гIерта нохчийн цхьа а хьашт дац. Цигахь къовсаеллачу муьлхачу а агIоне а хIоьттина, нохчаша шаьш цу девна юккъе озадайтахь, цунах уггаре а хьалха цигахь шерашкахь бехачу вайнахана зулам дала сахьт дац.\nАсхабов Хьамзат: „Муьлхачу а агIор дийцича а, цигахь бехаш дуккхаъ нохчий бу. Царна цигарчу наха тIе мийраш тоьхна а, йиттина а зулам дан йиш ю, кхин цхьа а цигахь вайна бала пайда бац. Нохчий тийна-таьIна, шайн цIе а ца йоккхуьйтуш, Iад Iийча бакъахьа дара цигахь бехачу нохчашна. Нохчий цигахь хIинцалца а цхьа а тховкIело а ца луш, цхьа а дуьненчохь лелаш йолу адамийн бакъонаш церан лар ца еш, гIийла хьал дара цаьргахь хьалха а. Я хIинца а ларйийр яц“.\nАвстрехь вехачу нохчийн юкъараллин а, политикан а жигархочунна Исханов Хуьсейна хетарехь, нагахь санна, цхьаъ шен лаамца Украине ваха лууш велахь, иза цуьнан шен лаам бу, хIора а шен кхолламехь маьрша сацамаш бан йиш йолуш хиларна. Амма нагахь санна цига ваха луучо нохчийн пачхьалкхан цIарах цига батальон яха кечлуш ю алахь, иза нийса хир дац.\nИсханов Хьусейн: „Вайн хьашт цигахь муха ду? Таханлерчу дийнахь Украина эшаъ эшна, оьрсаша бохург а дина, иза охьатаIахь, тIаккха луларчу пачхьалкхшана кочагIур болуш бу уьш. Машар баран батальонах аьлча, суна ца хета иза Европехь кхолла езаш ю аьлла. Дуьхьал а ца тассало соьга иза муха хир ду бохург: кхоьллича, марш йина гIур ю и батальон цига я кеманца гIур ю?!\nСоьга хаьттича, Iелуш воцург, сацалуш воцург, шен са мичхьа а дIадала кийча верг маьрша ву иза шена луучохь дIадала. Иза цуьнан бакъо ю. Эццига Украине дIа а бахана, цигахь лелон дезаш ду аьлла хета суна и хIума, Майданехь хуьлийла иза, я Киевехь. Амма пачхьалкхан цIарах хIума дийцар нийса ца хета суна. Пачхьалкхан цIарах цига вахча, цуьнан юридикан тIаьхьалонаш хуьлу“.\nУкраинера хьал, къаьстина ГIирма ах-гIайренна гуонахьа дерг, вуно чолхе лаьтта. ТIедогIучу кIирандийнахь цигахь дIаяхьа леринчу референдумехь меттигерачу бахархоша кхаж тоссур бу, и ах-гIайре Оьрсийчоьнан долаяларан хьокъехь. Цхьаццаболчу тергамхошна хетарехь, и бахьана долуш цигахь тIом эккха а, цIий Iана а сахьт дац.\nЦундела а кхеташ ду, цу махка баха кечбелла нохчийн кегирхой декъа болу батальон ю бохучуо нахех сингаттам кхоллар. Бакъду, Маршо радиоца шен хиллачу къамелехь цу батальонан куьйгалхочуо Мунаев Iисас билгалдаьккхира, нагахь санна Украинин официала Iедало дехар а дина, кхойкхуш ца хилахь, шаьш шайгара цига гIур долуш дац, аьлла.\nУкраинан, Оьрсийчоьнан дипломатин тIамехь\nУкраина бахьана долуш Обамас дечунна реза бу Iамеркахой


Къаьмнийн шатайпаналла кавказхоша шаьш лаха еза, Оьрсийчоьне а ца хьоьжуш\nФилософийн низамашца, къоман шатайпаналла, оьрсийн маттахь «национальная идентичность» олуш йолу, даиманна цхьана меттехь лаьтташ яц. Иза, хIора заманан киртигаца хийцало. ХIинца а, Оьрсийчоь- цивила пачхьалкх лоруш ю, дин тIаьхьарчу меттехь а лаьтташ. Амма, кху итт сов шарахь, и гIуллакх хийцалуш ду. Масала, Оьрсийчоьнан керстан килсано, Iаткъам а бина «Делан дош» а юккъедаккхийтина ишколашкахь, иштта, эскаршкахь а, дарж кхоьллина полкан мозгIар олуш долу.\nОьрсийн националистийн идеолог волчу философа Дугин Александра шен цхьана студенташца хиллачу цхьанакхетарехь дийцира, Нохчийчохь хиллачу цхьана хIуманех, шега иза, федерала кхерамазаллийн сервисан инарла дийцина аьлла:\nДIалаьцначу цхьана нохчийн тIемалочуьнна чIогIа йиттина хилла, меженаш а кегъеш. Амма, цуьнан бIаьргаш чохь кхерам ца гира шена, аьлла инарлас.- Хьо хIинца оха вуьйра волуш ву, шега аьлча, цо, инарлийн этках цергаш йоьхкина хилла, дуьхьало ян кхин гIора а доцуш.\n-Аш беш болу тIом, клубашна а, маларна а, маьттаза леларна а дуьхь беш бу, ткъа оха беш берг, уггаре а лекхачу мехаллан-Делан дуьхь беш бу,- аьлла жоп делла хилла тIемалочо.\nЦуьнах цецваьллачу инарлас, шега элира бохура Дугинс, «Оьрсийчоь кIелхьара дино бен йоккхура яц» аьлла. Цул тIаьхь, низамашца догIуш доццушехь, полкехь мозгIар а валийна, цуьнга къобал байта болийна цо тIаме бала боьлхуш болу салтий.\nТахана а лехамаш дIабоьлхуш бу, пачхьалкхехь мел долу къаьмнаш цхьанатоха лууш. И болх, ма кхеррара хала бу аьлла ца хета Нохчийчуьра гуманитаран талламийн центран куьйгалхочуьнна Эльсункаев Надирсолтан. Пайда хира болчу агIора иза бичхьана. Ца бахь, пачхьалкхан боккха кхерам а хира бу цуьнах, элира цо\nЭльсункаев: «Пачхьалкх вовшахтухуш хилча, къаьмнаш ду вовшахтоха дезаш. Уьш вовша ца тохахь а, церан синмехаллаш вовшех таръялийтар ду, мехала. Цунна жоп ду лаха дезаш дерг. Дерриге а къаьмнаш, оьрсийн къомаций, цуьнан синмехалшций, «православие» олучу ортодоксанций нисдала деза бохург харц хIума ду. Иза пачхьалкхан чIогIа зене хIума а ду».\nКавказера а, кхечанхьара а къаьмнаш а, церан динца а, ламасташца а, хIоьттина хила еза пачхьалкх, аьлла хета политологан Эльсункаев Надирсолтан. И хIума боьххье даьккхина ца хилахь, кху пачхьалкхаца бала болуш бац Iедалхой, аьлла билгалдаьккхира цо.\nЭльсункаев: «Цигахь хила езаш ерг кхи принцип ю. «Ортодоксан» дуьхьала бохуш хIума а дац сан иза. Я иза вахьтаIош хIума а дац иза. ХIора къоманна шен некъ бу Дала белла. Цуьнца уьш схьадогIуш а ду. Шай культура ларъеш а ю, мотт а бу ларбеш. Оьрсийчоь федеративан пачхаьлкх ю. Суна нийса ца хета, кху Кавказе схьа а богIий, вайга , вай муха хила деза бохуш деш долу къамелаш. Вайна ваьшна хаа вай муха хила деза. Шаьш дан дезарг, цара шаьш дичхьана, вай Кавказех царна цхьа а бала хилла бац. Вай маьрша даха дитчхьана, вай маьрша, пачхьалкхехь даьхна ду».\nОьрсийчоьнан президента Путин Владимира даиманна кхайкхадеш ду, Оьрсийчоь-цивила пачхьалкх ю, мел долу дин цхьана тIеганехь а долуш олий. Амма, 2002 шарахь, цуьнан и дIахьедар харцдира, хIинца митрополит волчу Кирила. Цо аьллера, Оьрсийчоь-ортодоксан, оьрсийн маттахь православие олучу динан а, кхечу къаьмнийн мехалшна тIехь лаьтта пачхьалкх ю аьлла. И хIума питане а, зуламе а лору гуманитаран талламийн центран куьйгалхочо Эльсункаев Надирсолта.\nЭльсункаев: «Цо деш дерг питане къамел ду. Хьо хила лууш валахь, керста хилахь, лууш вуй бусулба хила? Хилахь! Католик хила лууш вуй? Хилахь! Иза, шен гIуллакх ду, шен бала а бу. Суна, нохчийн къома бала кхуллуш цхьа а хIума ца го суна. Конституцино вайна тахана тIедуьллург вай дичхьана, вай кхин политикан лехамаш бан, суна кхин цхьа а хIума ца го-кх суна».\nМаршо Радио: «Ткъа, цо (Конституцино) болх беш ца хилча?\nЭльсункаев: «Иза кхин хаттар ду. Iедале оцу Конституци тIехь болх байта безаш хилар-къамел дац цу тIехь».\nКъаьмнийн шатайпаналла мелхо а хьаста а хьостуш ца хилча, пачхьаклхера бахархой, шайна хетарг ала а ца хIуттуш, я ала а ца гIерташ хуьлу. Урданехь бехачу нохчашка, цIера цига хьошалгIа ваханчу цхьаммо хаьттинера: «Цкъа а Даймахкахь хилла а боцучу шуна, ма дика хууш бу ненан мотт а, вай къоман шира гIиллакхаш а. Уьш муха латтаделла шуьгахь, и къайле йовзийтиша, цIахь а дийра ма дара оха иза»,- аьлла.\n-Iедалах доьзна ду иза! Шуьгара-цIахь бехачу нохчашкара, дайн гIиллакхаш дIадаха гIиртина даиманна, ткъа, тхоьга кхузахь, мелхо а, тхайн къоман шатайпаналла ларъейтина Урданерачу Iедалша,- аьлла жоп деллера цара.\nШай къаьмнийн шатайпаналла кавказхоша шаьш къасто деза


Верьер (Арденаш) — Википеди\n49°29′35″ къ. ш. 4°52′26″ м. д.HGЯOL\n▼27 стаг (2017 шеран 1 январь)\nВерьер картан тӀехь\nВерьер (фр. Verrières) — Францин гӀала-коммуна, лаьтта Шампань — Арденаш регионехь. Коммунан департамент — Арденаш. Кхузахь климат барамехь ю, аьхка йовха хуьлу, ткъа Ӏа барамехь-шийла хуьлу. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Верьер_(Арденаш)&oldid=3925274»\nХӀокху агӀонна тӀаьххьара хийцамаш бина: 2019, 13 ноябрь, 06:09.


Станислав Лем - Патрик Ханнахан. Гигамеш | Либрусек\nГлавная » Книги » Станислав Лем - Патрик Ханнахан. Гигамеш\nСтанислав Лем - Патрик Ханнахан. Гигамеш\nПатрик Ханнахан. Гигамеш 23K, 11 с. (пер. Душенко) (Библиотека XXI века: Абсолютная пустота-3) (скачать) - Станислав Лем


Мезанже (Атлантикан Луара) — Википеди\n47°25′59″ къ. ш. 1°13′53″ м. д.HGЯOL\nМезанже (Атлантикан Луара)\n49,75 квадратан километр\nМезанже картан тӀехь\nМезанже (фр. Mésanger) — Францин гӀала-коммуна, лаьтта Аквитани регионехь. Коммунан департамент — Атлантикан Луара. Кхузахь климат барамехь ю, аьхка йовха хуьлу, ткъа Ӏа барамехь-шийла хуьлу. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Мезанже_(Атлантикан_Луара)&oldid=3964156»\nХӀокху агӀонна тӀаьххьара хийцамаш бина: 2019, 16 ноябрь, 17:13.


Сен-Бенуа-дез-ОмбгӀ — Википеди\n49°13′53″ къ. ш. 0°37′19″ м. д.HGЯOL\n3,63 квадратан километр\nСен-Бенуа-дез-ОмбгӀ (фр. Saint-Benoît-des-Ombres) — Францин гӀала-коммуна, лаьтта НогӀманди регионехь. Коммунан департамент — ЭгӀ.\nДозанашца йу Сен-ГгӀегуагӀ-дуь-ВьевгӀ.\nХьост — «https://ce.wikipedia.org/w/index.php?title=Сен-Бенуа-дез-ОмбгӀ&oldid=7835125»\nХӀокху агӀонна тӀаьххьара хийцамаш бина: 2022, 8 февраль, 03:09.


Хатуей — Википеди\n43°18′55″ къ. ш. 44°01′29″ м. д.HGЯOL\n↗3700 стаг (2016)\nХатуей картан тӀехь\nХатуей (оьрс. Хатуей) — Российн Федерацин ГӀебартойн-Балкхаройчоьнан Лескенан кӀоштан юкъа йогӀу эвла.\n3736 ↗3745 ↘3549 ↗3599 ↗3644 ↗3667 ↗3668\nХьост — «https://ce.wikipedia.org/w/index.php?title=Хатуей&oldid=4968390»\nЛескенан кӀоштан нах беха меттигаш\nХӀокху агӀонна тӀаьххьара хийцамаш бина: 2020, 13 апрель, 02:48.


Гло-суьгӀ-ГӀиль — Википеди\nГло-суьгӀ-ГӀиль (фр. Glos-sur-Risle) — Францин гӀала-коммуна, лаьтта НогӀманди регионехь. Коммунан департамент — ЭгӀ.\nДозанашца йу Екаклон, ФгӀенез-суьгӀ-ГӀиль, МонфогӀ-суьгӀ-ГӀиль, Понт-Оту.\nХьост — «https://ce.wikipedia.org/w/index.php?title=Гло-суьгӀ-ГӀиль&oldid=7823819»


Гриньян — Википеди\n▲1564 стаг (2018 шеран 1 январь)\nГриньян (фр. Grignan) — Францин гӀала-коммуна, лаьтта Овернь — Рона — Альпаш регионехь. Коммунан департамент — Дром. Дозанашца йу Монжуае, Шамаре, Шантмерль-ле-Гриньян, Колонзель, Реовиль, Саль-су-Буа, Толиньян, Грийон. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Гриньян&oldid=6762362»


СДЕЛАЙ СЕБЯ САМ! Скидка 30% на спортивное питание (Концетрат сывороточно белка) для наращивания мышц 'КСБ-65' от интернет-магазина спортивного питания 'Prot.in.ua'!\nИнтернет-магазин спортивного питания "Prot.in.ua"\n+38 (097) 916 ... - показать\n+38 (050) 295 ... - показать


Вратарь «Урала» против «Арсенала». Все норм? | referatsonline.ru


Аннонвиль-Суьземон — Википеди\nАннонвиль-Суьземон (фр. Hannonville-Suzémont, фр. Hannonville) — Францин гӀала-коммуна, лаьтта ГгӀанд-Эст регионехь. Коммунан департамент — МоьгӀт а, Мозель а.\nДозанашца йу БгӀенвиль, МагӀс-ла-ТугӀ, Спонвиль, Виль-суьгӀ-ИгӀон, ЛатугӀ-ан-ВуавгӀ.\nХьост — «https://ce.wikipedia.org/w/index.php?title=Аннонвиль-Суьземон&oldid=7810094»


Нохчийчуьрчу адамийн бакъонашкахула волчу векало Солтаев Мансура шен инстаграм-аккаунтехь тIедожочу кепехь дехар дина бехктакхаман гIуллакх схьаделла аьлла "Iазап лелорна дуьхьал Комитетан" куьйгалхочунна Каляпин Игорьна дуьхьал. Цул сов, нохчийн омбудсмена кхайкхам бина Каляпин юкъарваккха аьлла Оьрсийчоьнан президента Iуналла дечу адамийн бакъонашкахула йолчу Кхеташонна(СПЧ).\nШен тIедахкарш Солтаевс хьажийна СПЧ-н гIантдега Фадеев Валерига. Омбудсмена билгалдоккху, нохчийн Iедалшкахь тоьшаллаш ду, Каляпина ахчанца гIо деш хиларан, экстремизмана а, Терроризмана а гIортор ечу нахана, аьлла.\nСолтаевс шен видеокхайкхамехь хозуьйту шен телефонера аудио, муьлш бу цаухучу наха нохчийн мотт буьйцуш. Цхьана аудио тIехь дуьйцуш ду Нохчийчоьхь полицин белхахо хиллачунна Туркойчохь еттарх лаьцна. Солтаевс чIагIдарехь, цу тIехь бакъонашларъярхочун Янгубаев Абубакаран дас Янгулбаев Сайдис доьху еттар дIасадаржада. Нохчийчуьрчу Iедалхочунна хетарехь, и зулам вовшахтоьхнарш вежарий ЯнгулбаевгIар бу.\nШолгIачу аудио тIехь омбусменна хетарехь, Янгулбаев Абубакаран ваша Байсангур ву боху, "Iазап лелорна дуьхьал Комитетан" ю аьлла, шайн дас лаьцначу петарах ахча дIалуш ерг.


Афганистанехь динчу тIелатарехь пхи стаг вийна, вейтта лазийна\nАфганистанан Гардез гIаларчу тIеман кхела хьалха тахана динчу эккхийтарехь мел лахара а пхи стаг вийна, 14 лазийна аьлла, хааме даьккхина Iедалхоша. Яздина цунах лаьцна Маршо Радион казахийн Азаттык сервисо. Иттаннашкахь маьрша нах байина хир бу, я чевнаш йина хир ю аьлла пачхьалкхан чоьхьарчу гIуллакхийн министраллан пресс-секретаро Ариан Тарикъа.\nАфганистанан армин официалан векало бинчу хаамца, тIелатар дина, оьккхуьйтург йоьллинчу машенах пайда а эцна. Динчу зуламах жоьпалла тIелоцуш, дIахьедар даржийна "Талибан" боламан векало. Талибашца йоьзна йолчу "Сеть Хаккани" тобан декъашхой бу динчу эккхийтарна бехке аьлла, дIахьедина Ариана.\nКху беттан 12-чохь Кабулехь бераш дуьненчу дохучу хIусамна герзашца чулилхинчу наха динчу тIелатарехь 24 стаг вийра, шайлахь зударий а, цу дарбан цIийнехь дуьненчу девлла бераш а цхьана.\nОццу дийнахь, Афганистанан малхбалерчу Нанагахар провинцехь стаг дIавуллучу нахана юкъа Iожалхо эккхар бахьана долуш а вийра 32 стаг. ХIетахь "Исламан пачхьалкх" шех олучу тобанхоша шайна тIелецира бехк.


Дорогие братья и сестры! Хьамсара вежарий йижарий!\nСердечно поздравляю вас с праздником Мавлид ан-Наби - День рождения последнего посланника Всевышнего, Пророка Мухаммада (да благословит Его Аллах и приветствует).\nМаулид ан-Наби - значимый и глубокопочитаемый праздник для мусульман всего мира, время искренней радости приходу в этот мир нашего Пророка (мир ему и благословение), который донес до людей свет Благородного Корана и нравственность ислама, оставил им учение добра и милосердия.\nЭтот светлый праздник служит сближению людей и взаимоуважению, раскрывает всему миру благородные поступки и высоконравственные качества, присущие Посланнику Аллаха, который посвятил свою жизнь служению идеалам добра и милосердия, распространению истинных ценностей Ислама.\nВ благословенные дни Раби-уль-Авваль миллионы людей выражают свою любовь к Пророку (мир ему и благословение) посредством молитв и благих деяний, восхваляют Его достижения и умение преодолевать испытания.\nСегодня в мечетях и домах Ингушетии вспоминают великое наследие Пророка Мухаммада (да благословит Его Аллах и приветствует), завещанное всему человечеству, читают мовлиды, суры из Священного Корана, говорят о Его благодеяниях и высоконравственных качествах, в Его честь произносят молитвы-восхваления салаваты.\nЕще раз от всей души поздравляю всех мусульман Ингушетии с Днем рождения Пророка Мухаммада (да благословит Его Аллах и приветствует) – величайшей личности человечества.\nАллахьо къоабал долда вай 1ибадат, д1аэцалда вай дуъаш, беркате хилба вайна мовлат бутт!\nАз даькъала дувц шо Даьла т1еххьара Элча Мухаммад Пайхамар(Даьлера салот-салам-моаршал хилда Цун) ваьча денца.\nТаханардар лаьттан букъ т1а мел бахача бусулба наха боккха лерх1ам болаш ц1ай да . Х1аравар дог г1оздаьнна хул дунен т1а Даьла Элча (Даьлера салам-моаршал хилда Цун) вессача дийнахь. Мухьаммад Пайхамара(Даьлера салот -салам-моаршал хилда Цун) ший уммата йовзийтай Къуръана сердал, хьийхай хоза оамалаш, хьалхдаьккхад шоайле къахетаме а дог к1аьда а хилар.\nСийрдача ц1айво нах в1ашкаоз, шоайле безар совдоаккх, йовзийт Даьла Элчан яхка хоз оамалаш, г1улакхаш, дагдохийт Цо дерриг Ший вахар 1ибадат деш а дин доарждеш къахьегаш а д1адихьа хилар.\nМовлат бетта деза денош дукхача наха Даьла Элча хьехавеш ,Цун салот дехкаш, ду1аш деш, хозача г1улакхашца совбувлаш д1акхухь .\nТахан маьждигашка санна, наьх ц1еношка а дагаух Мухьаммад Пайхамара (Даьлера салот-салам-моаршал хилда Цун) сийрда никъ, лаьттан букъ т1а Цо йита лар. Даьла Элчанцар лерх1ама мовлаташ деш, салоташ дехк.\nАз дег чура даькъал бувц Г1алг1айчен бусулба нах Мухьммад Пайхамар (Даьлера салам -моаршал хилда Цун) ваьча ц1айца. Ираз , беркат, машар ма эшалба вай мехка.\nАллах1а къоабал долда вай 1ибадат, д1аэцалда вай ду1аш, беркате хилба вайна мовлат бутт!


ШевгӀиегӀ (Уаза) — Википеди\nШевгӀиегӀ (фр. Chevrières (Oise)) — Францин гӀала-коммуна, лаьтта О-де-ФгӀанс регионехь. Коммунан департамент — Уаза.\nДозанашца йу Ле-Фаель, ГгӀанфгӀенуа, УданкугӀ, Лонгеий-Сент-МагӀи.\nХьост — «https://ce.wikipedia.org/w/index.php?title=ШевгӀиегӀ_(Уаза)&oldid=7847202»


Орлов: "Нехан кхетамехь Титиев ишта а ву политикан тутмакх"\nЧиллан-бутт 13, 2018\nБакъонашларъярхо Орлов Олег\nТитиев Аюб политикан тутмакхан статусехь ву аьлла, дIакхайкхина "Мемориал" бакъонашларъяран цхьанатохаралло. И дIахьедар ду центран сайтан тIехь гIарадаьккхина ду.\nТитиевснаркотикаш лелош хилар аьттехьа а тIедуьтуш доцучу бакъонашларъярхоша, бехк боцуш дIалаьцна иза дIахеца аьлла, кхайкхам бина.\n"Мемориало" иштта Iедалшка доьху, шайн белхан накъост бехван Iалашонца, цунна доцург тIе а кхоьллина, иза чуволла гIертарш жоьпе озабе аьлла.\n"Мемориалан" цхьанатохараллан коьрта кхеташонан декъашхочо Орлов Олегна ца хета, шаьш Титиевна еллачу статусо оцу балех кIелхьараволуш доккха гIо дийр ду аьлла, амма цунна гонах кхолладеллачу гIуллакхна тIехь даим а тидам латтор бу, элира цо: "Оцу статусо гIо до стага дуьхьал долийна гIуллакх гIарадаккхарехь, нагахь санну цунна Iаткъам беш ерг пачхьалкх елахь.\nАюбан гIуллакх хаза неха санна чIогIа гIарадаьлла, иза политикан тутмакх ву аьлла, дIакхайкхор - цуьнан бехк ца хилар бигалдаккхар ду. Нехан кхетамехь иза политикан тутмакх иштта а ву".\nТитиев Аюбца цхьана болх бинчу бакъонашларъярхочун Байсаев Iусаман шеко яц политикан бахьанашца иза хьийзош хиларан. Цундела ша къобал еш ю "Мемориало" яьккхина и гIулч, элира цо: "Иза ца дича а хууш дара-иза дIалацар а, чохь латтор а политикаца доьзна хIума дуйла. Титиев адамийн бакъонаш ларъеш вара даим. Бехк боцуш нах дIалецар а, уьш чубохкар а, байар а, иза дара цо даим толлуш дерг.\nНахана тIехь, лах а ца деш, таIзар латтор - иза ю тIаьхьарчу 20 шарахь Оьрсийчоьнан Iедало дIакхьоьхьу политика. Иза хийца бохуш верг, бакъонашларъярхо хилла ца Iаш, политик ву. "Мемориало" дуьйцург тахана лелаш дерг ду пачхьалкхехь".\n"Мемориалан" Нохчийчуьрчу декъан куьйгалхо Титиев Аюб дIалаьцна бутт сов хьалха ша вехачу Куршлойн эвлан йистехь, машен чохь кIомал карийна аьлла.\nТитиевс а, цуьнан авдокаташа а, белхан накаъосташа а дIакхайкхош ду, шен дахарехь оьзна а, я мелла а воцуш, спортсмен волчу цунна и бехк тIекхолла гIерташ бу, цо бен болх бахьнехь, бохуш. Цхьа могIа дуьненаюккъера цхьанатохараллаша а дIахьедарш дина Титиевна тIехIуттуш.\nТитиевна лоьрийн гIо кхачийна\nТитиевн адвокат вада везна Нохчийчуьра\nЧеркасов: "Титиевн гIуллакх Нохчийчохь таллахь, даха дог а дац"\nМоскальковас Титиевн гIуллакх нохчийн полицигара схьаэцар дехна\nТитиевн гIуллакх дуьйцур ду Европарламентехь\nЕвропарламенто Титиев маьршаваккхар тIедиллина Оьрсийчоьнна\nТалламан комитете дIаделла Титиевн гIуллакх\n"Халкъан мостагIашна" тIехь карьера йо кадыровцаша


Табачни (эвла) — Википеди\n44°33′28″ къ. ш. 40°05′21″ м. д.HGЯOL\n↗1970 стаг (2016)\nТабачни картан тӀехь\nТабачни (оьрс. Табачный) — Российн Федерацин Адыгейчоьнан Майкопан кӀоштан юкъа йогӀу эвла.\n1502 ↗1760 ↗1823 ↗1891 ↗1926 ↗1970\nХьост — «https://ce.wikipedia.org/w/index.php?title=Табачни_(эвла)&oldid=4680379»\nХӀокху агӀонна тӀаьххьара хийцамаш бина: 2020, 16 февраль, 04:48.


Сен-Жан-ла-Ветр — Википеди\n45°47′21″ къ. ш. 3°48′19″ м. д.HGЯOL\nСен-Жан-ла-Ветр (фр. Saint-Jean-la-Vêtre) — Францин гӀала-коммуна, лаьтта Овернь — Рона — Альпаш регионехь. Коммунан департамент — Луара. Дозанашца йу Ла-Шамба, Ла-Кот-ан-Кузан, Жансаньер, Нуаретабль, Сен-Дидье-сюр-Рошфор, Сен-Прие-ла-Ветр. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Сен-Жан-ла-Ветр&oldid=5184416»\nХӀокху агӀонна тӀаьххьара хийцамаш бина: 2020, 8 октябрь, 05:22.


Асхаб вахарагов хир йоцу езар скачать бесплатно\nПоделиться.Асхаб Вахарагов — Хир йоцу езар (2017). Слушать онлайн Скачать На гудок. Скачать.Песня которая представлена на данной странице Асхаб Вахарагов - Хир йоцу езар (2017).mp3 является собственностью усатых правообладателей. Езар генахь хилча халоом хула даган (Скорость 300 км/ч). Play Download. другие песни от: Асхаб Вахарагов. QR-код этой страницы. Прослушать скачать добавить в избранное 04:18.Асхаб Вахарагов Алахьа са езар соьга (New 2014) [M95]. На данной странице представлена песня Хир йоцу езар (2017) в исполнении Асхаб Вахарагов, которую мжете скачать в МП3 качестве. Скачать Асхаб Вахарагов - езар са new (2017) 105920088. Чтобы скачать, нажмите по красной кнопке, для прослушивания по зеленой. Для скачивания кликните по красной кнопке. Добавил: Tamerlan Tasuhanov. 1) - Найдите песню, используя поиск. Также можете скачать данную песню в формате MP3 в высоком качестве. (бесконечная прокрутка). Асхаб Вахарагов Къовсина Йокхур Ю 2017. 02:46. Скачать исполнителя Слушать исполнителя.\nСвязь. Популярные сборники. Последние добавленные MP3 песни. Анзор Алиев - Хир Йоцу Езар 2017Скачать видео и вырезать мп3 - у нас это просто! Наш сайт - это отличный инструмент для развлечений и отдыха! На данной странице можно прослушать оналйн песню Хир йоцу езар (2017) в исполнении Асхаб Вахарагов. 3) - Следуйте инструкции и скачивание начнется. Наша поисковая система найдет любую песню.Скачать Асхаб Вахарагов - Хир Йоцу Езар 109990924 - iPleer.fmipleer.fm//AshabVaharagov-HirJocuEzarИсполнитель: Асхаб Вахарагов, Песня: Хир Йоцу Езар, Продолжительность: 03:47, Размер: 5.20 МБ, Качество: 192 kbit/sec, Формат: mp3.\nЧеченская песня.Хусейн Абдурзуков - Хир Йоцу Езар (НОВАЯ ЧЕЧЕНСКАЯ МУЗЫКА 2017). 2) - Выберете и нажмите на кнопку скачать. Асхаб Вахарагов - хир юй те декъала (New 2016NOHCHO 10 мес.\n3:48 Асхаб Вахарагов - Хир йоцу езар 2017. Скачай асхаб вахарагов элиза и асхаб вахарагов кайф 2017.Асхаб Вахарагов — Хир йоцу езар (2017). Также можете скачать данную песню в формате MP3 в высоком качестве. Скачать Асхаб Вахарагов - Хир Йоцу Езар 109990924. [muzmo.ru] Асхаб Вахарагов Хир йоцу езар (2017) [muzmo.ru]. 3:40 Асхаб Вахарагов - Теша езар (M95). Анзор Алиев - Хир Йоцу Езар 2017Асхаб Вахарагов - Езар Добавлено: 6 мес. Песни: «асхаб вахарагов хир йоцу езар», доступные для скачки в MP3Асхаб Вахарагов - Дега езарАсхаб Вахарагов - Езар ахь 1овжа ди жима дог са (2016)Скачать Бесплатные Новинки MP3 Музыки - mp3sait.com (с) 2017. Анзор Алиев - Хир Йоцу 4 months ago.by madishkaaaaaaa 5 months ago. Бомбовая Хеда ДугуеваКъинт1ира Валалахь Везар Хьо Суна 2017. Асхаб Вахарагов — Хьа баьргаш хаз делла (2016). Асхаб Вахарагов - Хьо йолчу воху со хьо сайна езарна (2016), Асхаб Вахарагов - хьо са хьоме дуьне ду (2016) все новинки музыки слушать онлайн и скачать в mp3 бесплатно.Асхаб Вахарагов Хир йоцу езар (2017). Также можете скачать данную песню в формате MP3 в высоком качестве. Скачать mp3. - Хир йоцу езар (new 2017).mp3. Сейчас Вы слушаете песню Хир йоцу езар (2017) в исполнении Асхаб Вахарагов. Чеченская песня Асхаб Вахарагов - Хир юй те хьо декъала (new 2017).mp3. Слушай музыку исполнителя Асхаб Вахарагов в отличном качестве, скачай новые песни и хиты группы - Асхаб Вахарагов Езарна хьо синтем байна (2017) и Асхаб Вахарагов Къовсар ю (2017) на Zvuk.top!Асхаб Вахарагов — Хир йоцу езар (2017). АСХАБ ВАХАРАГОВNew Чеченская Музыка 2017 Бесплатно Чеченская песня Асхаб Вахарагов Хир йоцу езар New 2017 mp3.Бесплатно Хеда Дугуева хир воцу везар New 2017 mp3. Download Youtube Mp3 Чтоб скачать top Mp3 Download Music 320 kbps Baixe MP3 de alta qualidade. Асхаб Вахарагов.Play Download. Скачивай и слушай асхаб вахарагов хир йоцу езар 2017 на Zvooq.online!Асхаб Вахарагов — Хир йоцу езар (2017). Асхаб Вахарагов Хир Йоцу Езар 2017 Mp3.На нашем сайте вы можете прослушать и скачать музыкальные композиции в mp3 бесплатно. Чтобы скачать, нажмите по красной кнопке, для прослушивания по зеленой. Подробнее о видео.Добавил: Chechen music 95. Также можете её скачать в формате MP3 на свое мобильное устройство, андройд или айфон.Асхаб Вахарагов Езар Са (4:57). Скачать mp3. Исполнитель: Асхаб Вахарагов, Песня: Хир йоцу езар, Длина: 03:47, Формат: mp3. 63184913.QR-код этой страницы. 3:43 вахарагов асхаб - матаьтта са безам гена.2:17 Асхаб Вахарагов - Са езар ху хилла хьуна (New 20. Анзор Алиев - Хир Йоцу Езар 2017 Madishka 3 мес. На этой странице Вы можете скачать Асхаб Вахарагов - Хир йоцу езар (2017) mp3 файл бесплатно на высокой скорости без регистрации с возможностью докачки файла. 03:47. Асхаб Вахарагов. Тут Вы можете асхаб вахарагов езар са скачать или асхаб вахарагов езар са слушать, найдено по запросу: асхаб вахарагов езар са все песни - 26 песен в mp3.Асхаб Вахарагов Езар Са Слушать онлайн в хорошем качестве. Скачать. Сейчас Вы слушаете песню Хир йоцу езар (2017) в исполнении Асхаб Вахарагов. Асхаб Вахарагов - хир юй те декъала (New 2016 Добавлено: 12 мес. Для скачивания кликните по красной кнопке. Асхаб Вахарагов Ветер Шумит (NewЧеченская Добавлено: 2 мес.Скачать видео и вырезать мп3 - у нас это просто! Наш сайт - это отличный инструмент дляВещание телеканалов производится абсолютно бесплатно в режиме реального времени - эфир онлайн. Скачай Асхаб Вахарагов Езарна хьо синтем байна (2017) и Асхаб Вахарагов Къовсар ю (2017).Асхаб Вахарагов — Езар са (2017). Асхаб Вахарагов - Хир йоцу езар (2017). Пока «Вконтакте» борется с пиратством, мы даем всем пользователям неограниченный бесплатный доступ к музыкальным архивам. Вы перешли на наш сайт, похоже Вы желаите скачать эту песню Асхаб Вахарагов - Хир йоцу езар (2017) на андройд или прослушать её online? Бесспорно Вы, перешли куда надо, у нас скачать любую музыку в mp3 формате можно без дополнительных манипуляций и регистрации асхаб вахарагов слушать онлайн или скачать бесплатно на телефон, андроид, айпад или айфон вы можете на сайте mp3vk.co. Асхаб Вахарагов - Езар са.mp3.На сайте onlinemusic.com.ua вы можете скачать Асхаб Вахарагов Хир Йоцу Езар 2017. 04:40. Сейчас Вы слушаете песню Хир йоцу езар (2017) в исполнении Асхаб Вахарагов. Слушать онлайн Скачать На гудок.Асхаб Вахарагов Чакх бели безам вайшина Тамила. - Езар ахь 1овжа ди жима дог са (New 2016).mp3. Асхаб Вахарагов. Асхаб Вахарагов язна хила хьо кирарчу дагнаЕзар генахь хилча халоом хула даган (С. Скачать Асхаб Вахарагов. Найденные mp3 песни: Асхаб Вахарагов-Хир йоцу езар (2017). Анзор Алиев Хир йоцу езар (NewЧеченская Музыка 2017) .mp3.Смотрите ваши любимые видео, ставьте лайки понравившимся клипам, скачивайте музыку в mp3. Асхаб Вахарагов — Хьавашка. Комментарии. 320 kbit/sec. MP3-Pesnja.com: mp3 песни и музыку можно слушать онлайн и скачать бесплатно без регистрации и смс.Представленная на данной странице песня Асхаб Вахарагов - Хир йоцу езар (2017).mp3 доступна для скачивания в ознакомительных, не коммерческих целях. Асхаб Вахарагов - хьо са хьоме дуьне ду (2016), Асхаб Вахарагов - Хьо дохко ера ю (New 2017) слушать бесплатно и скачать без регистрации на телефон.Асхаб Вахарагов Хир йоцу езар. Асхаб Вахарагов - ма л 4 months ago. Скачивай Асхаб Вахарагов - Хир йоцу езар (2017) одним нажатием на кнопку « скачать из вк» и слушай тогда, когда тебе захочется. Асхаб Вахарагов - Хаза 1аьржа б1аьргаш хьа, Асхаб Вахарагов - Хир йоцу езар (2017), Асхаб Вахарагов - Деги безам Амина прослушать песни онлайн, либо сохранить себе на компьютер, или мобильное устройство.Асхаб Вахарагов Хир йоцу езар (2017). Для скачивания кликните по красной кнопке. На данной странице представлена песня Хир йоцу езар (2017) в исполнении Асхаб Вахарагов, которую мжете скачать в МП3 качестве. Скачать изображение. Начни слушать (ХИР ЙОЦУ ЕЗАР) прямо сейчас, без регистрации .Скачать "ХИРЙОЦУЕЗАР.mp3". Ну как песня, понравилась? Поделись с друзьями! (vk)(ok)(fb)(tw)(gp). Асхаб Вахарагов - Малика, Асхаб Вахарагов - хьо са хьоме дуьне ду (2016), Асхаб Вахарагов - Тешам боцу йо1 и другие в mp3 скачать и слушать онлайн бесплатно.слушать скачать Асхаб Вахарагов Хир йоцу езар 3:47. Анзор Алиев - Хир йоцу езар Чеченский и Русский текст.mp3.Асхаб Вахарагов - Езар ахь 1овжа ди жима дог са (New 2016).mp3. Прослушать Скачать На гудок. 109990924.Поделись с друзьями! (vk)(ok)(fb)(tw)(gp). 03:47. madishkaaaaaaa 12 мес.


Раввинс шех нах нийса ца кхетта боху Кадыров Рамзане\nРаввинс шех нах нийса ца кхетта боху Кадыров Рамзане.\nГольдшмидт Пинхас Москохан раввин хилла Iаш вац, Европерчу жуьгтийн кхеташонан коьртехь а ву иза. Цундела, цо бусулбачех аьлларг, могIарерачу диндас аьлларг ца лору дукхачу наха. Иза емал деш, цхьа моггIа дIахьедарш дира Нохчийчура а, кхечу, бусулба наха бехачу меттигашкара а. Дагадоуьйту, масех де хьалха цо дIахьедар динера, кху дуьнен тIерачу террорхойх 99 процент бусулбанаш бу аьлла. Иштта цо лоруш ду, Европера жуьгтий бусулба террорхошна дуьхьал лаьттачарна юкъахь, хьалхара меттехь бу аьлла.\nЦуьнан дIахьедаран дуьхьал буьрса къамел дина Нохчийчоьнан муфтийс Межиев Салахьас. Цо, дагадаийта аьлла раввине 60 шарахь Палестинехь жуьгташа латториг.\nОршотдийнахь Гольдшмидт Пинхасан бехказа вала дезнера ша аьллачунна. Цу хьокъехь цо дIаяздина видеодIахьедар гIарадаьккхина Нохчийчоьнан куьйгалхочун инстаграмман агIонна тIехь. Шен дешнаш дийцинчу хIуманна юккъера маьIан хийцалучу агIор а дерзийна, схьаэцна ду боху цо. Ткъа, террорхойх а, бусулба нахах а аьлларг, доьзна дара, Iамеркера президент Трамп Дональда, мухIажарш тIе ца лаца арахецначу омарех.\n«Суна халахета, айса олург кхоччуш къестамаш а ца беш, лар а луш ца аларна а. Иза халонга даьлла нахана. Ас, аьлларг Делахь тешачу нахана халонга даьллехь, къинтIера довлар доьху, со со а динда волун дела. Хьо кхетийла лаьа суна».\nНохчийчоьнан куьйгалхо Кадыров Рамзан, схьагарехь кхета а кхетта, Гольдшмидт Пинхаса бохург тIедитина. Цо, шена хаьа боху, хаамийн гIирсаша пачхьалкхехь хьал талхо лууш, политикера, я динан стагера цхьа дош а доккхий, иза хьалха тоьттуш хиларна. Цундела, Гольдшмидт Пинхаса аьллачунна кIелахь сиза хьакха деза пачхьалкхехь хьал талха а ца дойтуш дижо деза иза аьлла.\nПолитолога Эльсункаев Надирсолтан Гольдшмидт Пинхаса а, кхечара а, иштта ларамза олий, сел экаме хIуманех дIахьедарш дар чIогIа кхераме хIума ду аьлла хета. Маршо Радиога цу хьокъехь цо иштта элира.\nЭльсункаев: «Оцу раввина аьлларг Оьрсийчоьнна чIогIа кхераме хIума ду. Цу юкъанна Кадыров Рамзана аьлларг нийса хета суна: «Ма талхаде хьал» бохург. Оцу тIехь иза нийса ву. Динан фактор схьа а лаьцна, Оьрсийчуьра хьал меттахдаккха аьлла хIума ду иза. Ца хууш аьлла а дац. Хаа а хууш, аьлла ду».\nИштта питане къамелаш деш берш совцур бу аьлла а ца хета политологан Эльсункаев Надирсолтан. Бусулба нахана аьлларг чIогIа халахетарца тIеоьцу Къилбаседа Кавказерчу къаьмнаша, цундела собаре хила беза нах, элира цо.\nЭльсункаев: «Дуьнен тIехь цхьа а къам дац террористаш иштта зе дина, нохчашна санна. Цундела вай кхечу къаьмнашна цуьнах къамел дан йиша ю. Иза нахана дIакховдо а, дIаала а деза вай. Иза вайн коьрта Iалашо ю. Ваьш вай иркарахIиттадайта ца деза вай. Иштта шаьш ледайта а, иркархIиттадайта ца деза Къилбаседа Кавказера къаьмнаша а, гIезалоша а, Оьрсийчохь дехачу бусулба къаьмнаша а.\nГольдшмидт Пинхаса, бусулба нахах дина дIахьедар далале, масех де хьалха кхечу раввина Шмулевич Авраама а аьлла нохчех тамехь доцург. Фейсбукан шена агIонна тIехь, цо язйина нохчий санна, жуьгтий ца безаш болу антисемиташ Къилбаседа Кавказехь къам а дац аьлла.


БгӀетей (ЭгӀ) — Википеди\n48°50′10″ къ. ш. 0°54′50″ м. д.HGЯOL\n27,46 квадратан километр\n▼3108 стаг (2018 шеран 1 январь)\nБгӀетей (фр. Breteuil) — Францин гӀала-коммуна, лаьтта НогӀманди регионехь. Коммунан департамент — ЭгӀ.\nДозанашца йу Ле-Бо-де-БгӀетей, БемекугӀ, Marbois[d], Конде-суьгӀ-Итон, ГегӀнанвиль, Ла-ГегӀульд.\nХьост — «https://ce.wikipedia.org/w/index.php?title=БгӀетей_(ЭгӀ)&oldid=7812529»


Бофисель-ан-Лион — Википеди\n49°24′27″ къ. ш. 1°31′22″ м. д.HGЯOL\nБофисель-ан-Лион (фр. Beauficel-en-Lyons, фр. Beauficel) — Францин гӀала-коммуна, лаьтта НогӀманди регионехь. Коммунан департамент — ЭгӀ.\nДозанашца йу ФлегӀи-ла-ФогӀе, Лии (ЭгӀ), ЛогӀло, Лион-ла-ФогӀе, МогӀньи.\nХьост — «https://ce.wikipedia.org/w/index.php?title=Бофисель-ан-Лион&oldid=7816099»


Шьель — Википеди\n49°09′31″ къ. ш. 6°13′46″ м. д.HGЯOL\n2,61 квадратан километр\n▲423 стаг (2019 шеран 1 январь)\nШьель (фр. Chieulles) — Францин гӀала-коммуна, лаьтта ГгӀанд-Эст регионехь. Коммунан департамент — Мозель.\nДозанашца йу Сен-Жульен-ле-Мец, ШагӀли-ОгӀадугӀ, МальгӀуа, Ла-Макс, Вани (Франци).\nХьост — «https://ce.wikipedia.org/w/index.php?title=Шьель&oldid=7847926»\nХӀокху агӀонна тӀаьххьара хийцамаш бина: 2022, 8 февраль, 09:24.


Мадина Юсупова — Ма гена вели хьо сан дахар г1елдина. Анвар Санаев — Гузалим Селхана ма ярра тахна яц кхеташ хьо соьх Къастора шалдина. Макка Межиева — Сан сийлах Кавказ Грозный сити Чеченская народная песня Ансамбль «Илли» — Дерриг дуьне хьо ду сан. Анвар Санаев — Track 4 Чеченская музыка Тамара Дадашева — Хьалха санна.\nЧеченская музыка Тамара Дадашева — Хьалха санна. Хир йуй те хьо сан ойла еш. Анвар Санаев — Гузалим Анвар Санаев скачать и слушать музыку онлайн Cлушать и скачать Анвар Санаев бесплатно без регистрации в mp3.\nАнвар Санаев — Юлдузим Надежда Бабкина и Михаил Янис — Сани.\nAnvar Sanayev — Sog’indim mp3\nАнвар Нургалиев — Туй жыры минус. Макка Межиева — Сан сийлах Кавказ Грозный сити Лариса Иризиева — Сан дагна зезаг.\nНе осталось слов для тебя Хир йуй те хьо сан ойла еш. Размышляя о том будешь ли ты моей Ахь соьга йог1у ца аьлчи, Если ты не скажешь что выйдешь за меня Сан даге и ла ца ло, Мое сердце это не переживет Хьо йоцуш ца ла ло. Саня — Бунд на Каробле — Ты колхозник иди поле пахать.\nАнвар Санаев — Йор Йор Анвар Санаев — Sen Ishon Асхаб Вахарагов — Сан хьоме езар. Анвар Санаев — Хафа булдим Анвар Санаев — Унутолмадим аен Неизвестен — Анвар Санаев-Атиргул Анвар Нургалиев — Сойгэнем кайтып килэ.\nАнвар Санаев — Бевафо Гузаль Ильяс Аюбов — Верь мне Теша хьо — Диснари хьоьга ала дош. Анвар санаев — чин ошиклар Анвар Санаев — лучше Узбекский песни Вторая музыка для показа — На выход Сани. Анвар Нургалиев — Котлы булсын туйларыгыз минус.\nRU — Анвар Санаев — Мухаббат. Анвар Санаев — Атиргул Umar Shamsiyev — Atirgul new music.\nAnvar Sanaev » Узбекские песни скачать бесплатно\nАнвар Санаев — Без названия Анвар Санаев — гулим Скачать музыку из плейлиста ВК Простой и безопасный способ скачивать музыку с ВК без установки программ. Фаридуни Хуршед — Эй Санам Сурудхои клипхои нави точики.\nМарупов Максаджон — Анвар Ахмедов new — Ноз чи лозим new. Анвар Санаев — Жуфти халол Анвар Санаев — Kuzlaringda yosh


Кадыровхоша лачкъийна, нуьцкъаша тIамтIе хьажийна нохчо вийна Украинехь\nОппозицин нохчийн 1АДАТ боламо хаамбарехь, Сасламбеков лачкъийнера психотропан молханаш моьлуш ву аьлла, бехкевина, цунна ультиматум хIоттийнера: йа Украине воьду хьо, йа шаьш гIаттийначу гIуллакхна тIехула набахте воьду аьлла. Эна-Хишкара вахархочо хьалхара некъ къастийнера.\nЛачкъийна хилларг кхалхарх официалехь тIечIагIдина дац. Украине хьийсон контрактхой вовшахтухучу пункташкахь Кавказ.Реалиига дIахьедира, бертаза а доцуш, шайн лаамехь баха луурш бен шаьш дIаоьцуш бац аьлла.\n1АДАТ боламан векало Янгулбаев ИбрехIима хаамбира редакцига, боламо шайн телеграм-каналехула вовшахтухуш ю Украинехь беллачех статистика, иштта бертаза цига бахийтинчех а, байинчех а.\n"Бертаза хьажийначех, тхуна веллий хиъначех хьалхара ву Сасламбеков. ТIамтIе воьду йа дуьхьал бехкзуламан гIуллакх доккху аьлча, хьалхара вариант хаьржинера цо. Нохчийчохь тIетаьIIина нах лечкъон масех кIира а ду, лечкъийначарна ультиматумаш хIиттайо. Iалашо ю – Украине шайна хьалхара бала нах хьийсор", - дIахьедина къамелдечо.\nУкраинан дозана тIехь тIом боьдучу заманчохь вийна цигахь Нохчийчуьра мел лахара а 125 стаг – иза а, "консервативан" лараршкара кхаьчна лахара терахь ду, хаамбина Оьрсийчохь дIайохийначу бакъонашларъяран "Мемориал" центран тобано лелочу "Полный ПЦ" телеграм-канало.\nКарарчу хенахь Оьрсийчоьнан Къилбера а, Къилбаседа Кавказера а бахархошлахь кхелхинчу 704 эскархочун цIераш хууш ю Кавказ.Реалиина. Зорбанан гIирсийн а, Iедалхойн дIахьедарийн а, шайн хьасташкара а кхаьчначу хаамашна тIехь хIиттина ду и ларарш. Билггал долу эшаман зераш кхин а лакхара хила тарло.


Дата: 08.09.2020 09:11\nТеги: эльба, контур эльба, бухгалтерия эльба, эльба бухгалтерия, бухгалтерия, ип.\nДата: 23.06.2020 09:16\nТеги: контур эльба, акция, подарок, квартал.\nДата: 23.04.2020 08:40


"Кхечу дуьненара кху жоьжагIате стенна даладо бераш"?\nDaisy Duck character in Disneyland Paris\nБегашена а доцуш, ира хаттар лаьтта Европехь бехачу нохчашна хьалха. Вайнехан гIиллакх-Iадаташдовзийта, доьзал ненан маттах хер ца балийта, уьш нохчаллех ца тилийта хIун дан догIу?\nМуха дижо деза те берийн кхетаме цигара зовкхах, токхонах, эвхьазаллех дуьзна дахар а, вайнехан синмехаллаш, ламасташ, уьйр-марзонаш кхето хаар а…?\nЦу а кхечу а хеттаршна жоьпаш каро гIерташ, цхьаболчу дайша, наноша цхьанна ханна олий, цIа балабо шайн доьзалхой, харц тIеIаткъамах хербархьама, вайнехан уьшар-амалехь кхиаре сатуьйсуш.\nДукха дацахь а, масалш ду бераш бахьанехь, Европера синтеме, зовкхе дахар а дитина, цхьаболу бахархой цIехьа бирзина.\nИштачех цхьаъ ву, хIусамненах а къаьстина, кхо кIант а валош, махка вирзина Шелковск кIоштера Магамадов Лоьма.\nБераш кхеттал хила доьлча цIехьа а дерзийна, цIахь кхетош-кхио деза аьлла хьажам болчех ву 14 шо Белгехь даьккхина Лоьма.\nЛоьма: "Сан хьекъалехь бераш ондадовла доьлча цIа а далийна царна кху цIахь бух буй хаийта деза, уьйраш кхоллаялийтар, шайн къомах, ненан маттах болийтар вуно мехала ду суна гергахь. Цигахь хьалакхиъча а вайнехан бераш осала а ца хуьлу, ийманехь а хуьлу, ламаз-мархица а хуьлу амма нохчалла бохучу кхетамна бовлуш гена бовлуш уьш.\nЦундела церан дог-ойланехь шайн къоман амал-битамаш чIагIбаллалц уьш Даймахкахь хила беза, ишколера бовллац ирх-пурх а. ХIаъ маттах херло-кх. Цунах хервелча кхидерг ша-шаха доьза дан ма дов".\nЕвропера бераш цIадерзор хьокъехь хIинцца къамел динчу Лоьмин санна хьажам боцурш дукха бу. Царех ю ши кIант, цхьа йоI а кхобуш йисина Iаш йолу ХIирийн мехкан Мазалк кIоштера Дадаева Хеда. Ден а, ненан а бала кхачахь, уггар хьалха шайлахь, чохь цара нохчийн мотт буьйцуш белахь, берашна а ца хуийла дац мотт боху Хедас.\nЦунах бахьана а дина, нохчаллех ца тилийта аьлла берийн психикана тIеIаткъам а беш европера уьш цIа дало хьашто яц боху Хедас.\nХеда: "Бер жималлехь дуьйна дас-нанас нохчийн маттахь Iамадахь, уьш Европера цIа бало-м беза аьлла суна-м ца хета. Хууш оьрсийн мотт а боцуш цара кхузахь муха доьшур ду. Кхечу дуьненера кху жоьжагIате схьа стенна даладо бераш? Со цунах кхетац".\nДас-нанас шаьш шайн берашна ненан мотт Iамо беза, тIаккха дезар дац уьш дехьа даха а, я сехьа а даха а аьлла хеташ ву Ножай юьртан кIоштера тергамхо, историн говзанча Iаднан.\nIаднан: "Оцу дений, нанний тIехь ду берашна мотт Iамабайтар, эшахь човхийна а. Бер кхуьуш дуьйна шурийций Iамо беза берана мотт, цара шаьш бийца а, лело а беза ненан мотт.\nЦара шаьш ларбичхьана беро муха ларбийр бац мотт? Цара сагатдан а ца оьшуш бухарчара буьйцуш болу мотт царна ишта а, вуьшта а Iемар ма бу. Стеган шен идентичность олуш тайпаналла дIайолу мотт бицбича. И дIаяьлча цунах цхьа юьхь йоцуш санна адам ма хуьлу.\nТхан цхьа гIиллакхаш ду, церан кхин гIиллакхаш ду. Церан а ду диканаш, тхан а ду. Ишта кхоьллина ма адамаш Дала. Цундела халкъан мотт ларбар а ма ду хIоранна а тIехь".\nМел хала хеташ делахь а Европехь бехачу вайнахалахь вуно дукха бу шайн берашна ненан мотт цахаар, цуьнца доьзна нохчийн гIиллакхаш, Iадаташ цадовзар кхин дIоггара эшаме хIума цахетарш.\nБакъду, махках бевлла дуьне ма-дду дIасабаьржинчу вайнахалахь кIезиг бац, мацца а цкъа шайн орамашка юхахьовсар, уьш зер деза а, мехала а хетарш нохчашлахь дебар бу аьлла ойла кхобурш а.


Обновлено 12.09.2018 04:36 Автор: Administrator 12.09.2018 04:32\nТIаьххьара дарс чекхдаьлча, хьехархочо, у цIандеш, класс чохь гIуллакх де аьлла, сацийра Хьовраъ. 4-чу классан староста хаьржинера йоI, дешарехь кхуьуш хиларна. «Дика ду», – аьлла, хьехархо паргIат а йитина, гIуллакх дан хIоьттира Хьовраъ. Сихха, уьн тIе тIуьна горгам а хьаькхна, кехат-хIума схьагулйина, гIанташ нисдина, лаьтта горгам а хьаькхна, малх санна класс серла а яьккхина, цIа яха кечъелира хIара. ЦIеххьана, корах цхьаъ кхеташ санна, тата делира. ДIахьаьжча, кхин хIумма а ца гира. Корах арахьаьжча, хаалуш хIумма а яцара. ТIаккха, дехьа корах кхийтира цхьаъ. Хьоза детталуш санна, тата дара иза. Дехьаяьлла, бIаьрг тоьхча, тамашийна кхокха гира корехь, цхьаннах кхерабелча санна, Iаш, алла бос а болуш, ишколан тхов тIехь дехачарех тера а боцуш. Хьовраана бевзира иза – хьуьнхара къоракхокха – киншки тIехь биллина гинера цунна хIара. Кхокхина дехьа, кора кIелхула, букар а таьIна, гихь боккха ши тIоьрмиг болуш, дIайоьдуш йоккха стага яра. Сихха класс дIа а къевлина, догIанаш техничке дIа а делла, араелира Хьовраъ. ХIара яха езачу новкъа йоьдуш яра йоккха стаг.\nТIаьхьа а кхиъна, йоккхачу стеган де дика дира Хьовраа.\n– Схьало, баба, цхьа тIоьрмиг, ас гIо дийр ду хьуна.\n– Далла йоьзийла хьо, йоI, Далла йоьзийла! Ма боккха мела баккха йоллу-кх хьо, дукхаяхарг! Хала йогIуш яра хьуна со. Некъ нисбелла… Э-э-э, баркалла хьуна, – бохуш, шегара цхьа тIоьрмиг кховдира цо йоIе.\nЙоккха стаг ирча яра: коьртах хьарчийна доккха мокха чечакх йолу кортали, чух-чухула юьйхина къорза халаташ, кучамаш, царна тIехула стомма, алла хуьтан пхьуьйшашдоцург, тIергIа пазаташ тIехула юьйхина яккхий ризянкин калош, тхов тIе кхоьссина жIоммагI санна, боккха мара, аьрру бесни тIехь йоккха чинт. Амма, хебаршкаихначу юьхь тIера бIаьргаш къегаш дара, беттасина кIела хиъначу цициган санна. Уьш гича, дегIе зуз деара Хьовраана.\n– Суна хьалха гина а ма яц хьо, Баба… ХьошалгIа йогIу хир ю хьо? – саготта хилла, хьаьттира йоIа.\n– ХIаъ, я-те. ЙоьIан бераш долчу йогIу-кх, царна совгIаташ дохьуш. Жимахволчуьнан пхи шо кхаьчна селхана. Цо, машен эца бохуш тилпо етташ, амал кхачийна, кху сайн доцчу денца, схьагIерташ ю-кх. Вай, сан Дела Хьо! – саца а сецна, доккха садаьккхира йоккхачу стага.\n– Муьлш бу уьш, хьан гергара нах, Баба? Юрт башха йоккха а яц, массо а вовшийн вевзаш ма ву.\n– Дера, церан памили-м ца хаьа суна. ЙоьIан цIе Малкан ю. Цуьнан йоI яц, виъ кIант ву – уьш-м баккхий бу, гIалахь цхьаццанхьа болх беш, ткъа ас вийцина жимахверг – Iалихан – ишколе вахаза ву, – дийцира цуо, цхьацца ког а боккхуш. – Иза хьуна вевзар вац, башха чуьра ара ца вуьйлу и. Даима тилвизар хьалха Iа, киношка хьоьжуш. Къаьсттана «Корпорация монстров» дукхаеза цунна,– ша оьрсичо санна, цIена мультфильман цIе яьккхира йоккхачу стага. Иза тамашийна хийтира Хьовраана, кхидолу оьрсийн маттахь долу дош хала ма олурий цо.\n– Эвла йистехь ехаш ю сан йоI, – кхин дIа а дуьйцура йоккхачу стага. – Iедало керла дакъа деллера царна, цу тIехь цIа дина. ХIораннан шен-шен чоь а ю, массо хIума дина ца даьллехь а.\nЛуьйш-олуш, эвлах а бевлла, дакъошна юккъехь хьулбеллера хIорш. Нах хIусамаш йина ца бовлуш, кол а яьллера кхузахь, хьун санна, юькъа. Дина даьлла цIа наг-наггахь бен ца гора. Бабин а, шен а тIоьрмигаш текхош йогIу Хьавраъ кIадъеллера. Йоккхачу стеган «хIинцца дIакхочу, хIинца дIакхочу» бохучу къамеле ла а доьгIуш, йогIура иза. ЦIеххьана дитташ юккъехь керт гучуелира. Луьста кхиъначу акказин керт яра иза, кIохцалш юккъехула хьоза а далалур доцуш. Кертал чоьхьа леташ жIаьлеш а дара.\n– Кхера ма кхера, Хьовраъ, уьш дIадихкина ду, – элира Бабас, бIаьлланган серах дина зIара дIа а доьллуш. ЙоIанна дага ца догIура, ша цуьнга шен цIе йийцина хилар. Йийцина хир ю-кх, ца йийцича, муха хуур дара цунна? – аьлла, ша-шен тейира йоIа. – Чоьхьаяла, хьейийр яц хьо, хIинцца дIайохуьйтур ю, хьуна лаахь. Лаахь, Iен а мегар ду, – бохуш, уьйтIа елира Баба.\nУьйтIе йоккха яра, можа бай болуш. Дитташ а, гIа мажделла, лаьттара, арахь аьхке елахь а. ЗIенашца дихкина жIаьлеш малхехь Iохкура, цхьа а IиндагI доцуш. ГIуна тIехула даккхий, баьццара мозий хьийзара, цу чохь уьшала йолуш санна. СадаIа хала дара кху кертахь. Юхахьаьжча, зIара ца гира Хьовраана – ерригге а къохцалгийн керт яра.\n– Баба, со дIайоьду, нанас сагатдийр ду, – аьлла йистхилира йоI, тIоьрмиг лаьтта охьа а хIоттош. Цу мIаьрагонехь, тIоьрмигах ахкарг а хилла, ирх а дахана, хIаваэхь дайра иза. – Баба! – елха ийзош, кхераелла, мохь белира йоIера. – Со дIаяхийтахьа!\nКира тоьхначу цIийнан дечиган лами тIехь сецира йоккха стаг. ХIинца-м башха букартаьIна яцара иза, тIах-аьлла яра, пхийттараяьлча санна. Букъ нисбеш, хьала а таьIна, элира цуо:\n– Схьайоьлла суна тIе. Хьуна хаахь, ирс долуш хилла хьо. Со мила ю ас дуьйцур ду хьоьга, елха ца ийзош, ладогIал. ЙоI, елхар ца сацош, тIееара. Малхехь лаьттина йохъеллера иза. – Со Ешап ду, кхо бIе шо а ду со дуьненчохь деха. ХIинца кIадделла, кIорда а дина, пенсе даха лаам бу сан. Ткъа хьо сайн метта Ешапан дарже хаьржина ас. Шовзткъе итт шарахь ас Iамор ю хьо, цул тIаьхьа, ала дезачу ала а аьлла, хьо Ешап дIахIоттор ду. Реза юй хьо?\n– Яц! Суна цIа яха лаьа. Хьо йоккха стаг ю моьттуш, хьуна гIо динера ас, ткъа ахь суна тешнабехк би. Дадас хьуна могуьйтур дац, цуо бийр бу хьан болх, – бIаьрга буй хьийзабора Хьовраа.\n– Эс-сай! ЙихI-ЙихI, – аьлла, куьйгаш а ластош, ца ешаш, елаелира йоккха стага. – Хьан дадина а, нанина а вай цкъа а карор дац. ХIара меттиг, суна лиъча бен, нахана гучу а ца йолу. Кхуза тилпо ца кхета, тилвизар а ца гойту, интирнет а яц, хьокха хьала ца айбича. Бакъду, хьалаайбича, зIе дика-м хуьлу. Интирнет пхийтта мегабит хуьлу… ЛадогIахьа, Хьовраъ, ас вониг ма ца боху. Хьуна мел лиънарг хир ду хьан – ахча-бохча, могашалла, яха-ян маршо, хьайна мел луург дан, мел езнарг хила. Хьоьга ца далуш хIума хир дац. Ткъа ахь дан дезарг хIун ду? Эцца, наггахь берашна а, баккхийчарна а юккъе питана тесчхьана, хьуьнах вахнарг тилийчхьана, дарже кхаьчнарг талхийчхьана яьлла-кх хьо. Ирс дац иза?\n– Дац дера иза-м ирс! Суна сайн гергара нах ган лаьа, цаьрца яха а лаьа. Ас бийр бац нахана вуон болх. Суна ишколехь деша лаьа, доттагIашца ловза а!\n– Ас уггар тIаьхьаяьлла компутар а, массо канал лоцуш тилвизар а, мерза мел долу даа-мала хуьлуьйтур ду хьуна. Хьуьнхахь мел волу хьехархо валийна, Iилма Iамор ду. Дохкоер яц хьо.\nХьовраан нана, Кемси, кетIа а яьлла: «ХIара йоI ма хьеели», – бохуш, ойла еш лаьттара. Сахьт даьлча цIахь хуьлуш йолу йоI, кхоъ даьлча а янза яра. Жимма латта а лаьттина, меллаша ишколан агIор яхара иза. ДIакхаьчча, ишколехь цхьа а ца карийра. Цецъяьлла, Кемси Хьовраан хьехархо йолчу цIа яхара. Цул кIезга цецъяьлла яцара важа а, уггаре а дика йоI цIа янза ю аьлча. ЙоI лаха цхьаьна араелира ши зуда. Дукха хан ялале йоллу юрт яра иза лохуш. Хьовраан дас Ильяса а, нанас а, дог эккхаш даллахь а, уьйтахь гулделлачу адаме «карор яра иза-м» олура. Iедал а деанера. Хьовраъ цхьана йоккхачу стагаца эвлах йолуш гира, дакъош долче яхара а боху, аьлла хабар а деара. Юьртарчу кегийчу наха сарале эвлайист теллира, амма лар а ца карийра.\nУьйтIахь нах лаьтташ а болуш, чу а еана, охьа а лахъелла, коре хьаьжира Кемси. ДегIера гIора дIадаьллера. БIаьрахьалха Хьовраан юьхь лаьттара, селхана човхаяр Iеткъара, дагахь бала лаьттара.\nДиллинчу коре кхокха хиира, алла къоракхокха. Иза бен шех кхеташ а ца хийтира Кемсина. Цуьнан бIаьра а хьоьжуш Iара иза, олхазар эккхо дагахь а йоцуш.\n– Суна хаьа Хьовраъ стенгахь ю! – хезира зудчунна. Иза, тохалуш, дIасахьаьжира. Гуш стаг вацара. – Коре хьажа, – ас боху иза. Цец ма яла, дуьне ма ду хIара…\n– Дела вала Хьо орцах! – хьалаиккхира Кемси. – Тиларчу йоьдуш ю-кх со.\nЧу а беана, стола тIе хиира кхокха .\n– Кемси, хан яц тиларчу эха а, цатешамаш кхаба! Хьовраана орца оьшу, цуьнан ойла ехьа!\n– Со яла елла! Муха эр ду ас нахе, кхокханца къамел деш ю? Хьераяьлла эр ма ду суна…\n– Теша мел хала делахь а, хьан йоI Ешапо лен а йина, шен хIусаме йигна. Шен метта иза хилийта лууш ю иза, шен хьал-бахам а, шен бозбуунчаллин корматалла цуьнга кховдо Iалашо ю цуьнан. Хан кIезга ю, корта хьовзийна тIеерзаяхь, яйна яьлла иза…\n– Вай, сан Дела, ас хIун дан деза?! Муха йоккхур ю йоI цуьнан карара? Йоллу юрт гIаьттина, аре теллича, цхьа а Ешап а, я цуьнан ков-керт а ма ца карий. Цул сов, туьйранахь бен ма ца хуьлу ахь юьйцу йоккха стаг, – Кемси, ша хIун дича бакъахьа хир ду ца хууш, чухула дIасалелара.\n– Пхийтта шо кхачанза кIант ву Хьовраъ кIелхьараяккха ницкъ болуш. Хьан кIант Акхберд ву ас вуьйцург, – элира къоракхокхано. – Ас некъ гойтур бу, накъосталла а дийр ду. Цхьаьнгге а ма дийца. Же, маса кечве Акхберд, кхана делкъе хиллалц бен хан яц. Шийтта шо дуй цуьнан?\n– Ду. Ас муха вохуьйтур ву кIант хIун ду ца хуучу бодане? ЙоI яйна Iаш йолу со, кIантах а ялахь, хIун дийр?\nКхокха телевизор тIе хиира. МаьIачу яьшкех зIок тоьхна, стоьла тIехь Iуьллучу пультанна тIе хиира олхазар. Телевизор латочу цIечу тIеданна тIе зIок туьйхира. Ангалина чохь суьрташ гучудевлира. Кхоьлина чоь яра, мокха палс тIетесначу дечиган маьнги тIехь, йоьлхуш Iаш Хьовраъ яра, цунна гонах хьийзаш Iаьржа цициг а, къена зуда а йолуш.\n– Нана яла хьан…, – елха озийра Кемси.\n– Хан яц! – «гIур» дира Кхокхано. – Схьавеха кIант!\n–Муха кечван веза и?\n– Кога яйн мачаш юхийта, дукха бедарш а ма юха, буьйса ю алий. Кара чиркх ло, тилпо а хилийта, хи туху тапча а ло. Хина метта туьханан берам кечбе, дуткъа телат а ло, муш, шатлакхаш… Чувалаве и кIант, иза а ма ву вай лелочух тешо везаш.\nАкхберд уьйтIахь вара, наха дуьйцучуьнга ладугIуш. Дукха нах гулбеллера кхеран кертахь. БIарана кIелахь баккхий нах Iара, царна гонах кегий нах лаьттара. Iедал а дара кхузахь.\nЦIеххьана гира Акхбердана нанас корехь лесто куьг. Сихха чувеара иза.\n– ХIун боху ахь, нана?\n– Акхберд, хьо воккха кIант ву. Ас бохучуьнга ла а доьгIна, Хьовраана тIаьхьа ваха веза хьо…\n– Стенгахь ю иза?! – схьаэккха боллуш санна, шорбелира кIентан бIаьргаш.\n– Хьоьга и дийца гIерта со, амма цхьаьнгге а хаийта йиш йолуш дац. Сихха кечло…\nНанас дийцира кIанте, къоракхокхано шега мел дийцинарг. Мелла а хан елира, Акхберд ца тешаш, ца кхеташ, амма, тIаьххьара а барт хилла, новкъаделира хIара шиъ, мел оьшург эцна.\nЭвла йисте волуш, Леча дуьхьалкхийтира, Акхбердан хенара вара иза, цхьана классехь доьшуш а, цул сов, Хьовраан хьехархочуьнан кIант а вара.\n– Акхберд, ахь хIун до, стенга хьаьдда воьду? – хаьттира цо.\n– Йиш яц, Леча. Цига вайн керта дIагIо, со, хьен ца луш, юхавоьрзу хьуна.\n– Йиша яйна хьийзаш вац хьо? Стенга воьду? Накъост оьший хьуна?..\n– Ца оьшу, Леча! Сиха ву со, гур ду вай, – дIаволавелира Акхберд.\n– Схьаваийта, кхерам даг чохь болуш вацахь, – гаьннашна юккъера аз хезира кхарна.\n– И хIун яра? – аьлла, цецвелира Леча. Боданах кхералуш вац аьлла, цIе яхана вара и жима волуш дуьйна. Ткъа Акхбердна а накъост новкъа вацара. – Стенга ваийта боху цо?\n– Леча, со йишина тIаьхьа воьдуш ву, иза Ешапо ядийна. Кхераме ду хьуна, дийна юхавоьрзий а ца хаьа. Цхьаьнгге хаийта а, орца деха а таро йолуш некъ а бац ас арабаьккхинарг. Цундела, ас аьлларг хьайгахь а дитий, дIагIо. Хьайна со гира а ма ала.\n– ХIа-а-а, иштта цхьа ловзар хир ду хIара, – велавелира кIант, дIаоьхучу Акхбердна тIаьхьа а ца вуьсуш. –ТIаккха, хIета вогIу со хьоьца. Сан нана а яра йоьлхуш, ша бахьанехь Хьовраъ яйна бохуш. Класс цIанъян ша ца йитинехь, хIумма а хир дацара, аьлла хета цунна.\nШи кIант, къамел а деш, дакъойн кулана юкъа велира, Кхокхано некъ а гойтуш. ЦIеххьана Акхбердан белш тIе хиъна: «Собарделаш!»– элира цо.\nЕшапан уьйтIахь хьаргIийн гIовгIа елира. Буьйсана дIахевшина Iаьржа къийгаш, цхьамма кхерийча санна, маьхьарий хьекха юьйлира.\n– ХIа-а-а! ИтI-яI, мила ву-те доза сан хадийнарг?! – гIам-гIим деш, пенах тоьхначу кузана тIе йолаелира Жоьра-Баба, юург йо ша бохуш пхьегIаш кегош йоллучуьра юкъах а яьлла.\nКуз, керчина, хьалабахара, кIайн пен, киноэкран а хилла, серлабелира. Цу тIехь масех экран хилира. Цара гойтура кертал арахь а, чохь а дерг. КIохцалийн кертана генавоццуш лаьтташ ши кIант вара. ЙоIана галле, сихха куз охьабахийтира йоккхачу стага.\n– Ма бале а баьлла-кх и Кхокха, – ша-шена меркIела «бур-бур» деш неIаре йолаелира и. – Хьовраъ, елхарх юзур яц хьо. Яло, хьуьлла кедара картол цIанъе. Со, хьецалуш, схьайогIу.\n– Суна ца еза хьан хIумма а, – элира йоIа, «хIиъ-хIиъ» деш. – Ас юур яц хьан хIума, мацалла лийр елахь а.\n– И-м олура аша, – аьлла, тIе неI туьйхира Ешапо.\nУчахь саца а сецна, мара махе а озош, хьаж тIе куьг диллира йоккхачу стага. Малх кертал тIехьа боьрзуш бара. Муьргийн мутт Iанийча санна, цIийеллера анайист.\n– ГIомалг, – аьлла, кхайкхира цо Iаьржа цициге. Важа, когахь хьакхаделла, озаделла, лекхачу дегIехь, куц хаза йоI хилла, дIахIоьттира Ешапна хьалха. – КIордийна суна хьан кепаш, карахдолу хьа-м, – човхийра йоккхачу стага шен накъост. – Дитал хьайн ловзарш! Дало, цу берашна дуьхьал а гIой, тила а бай, чIоже бига уьш.\n«Ур-р-йауу», – аьлла, резадоцу хичаш а йина, юха и цициган хьесапе дирзира ГIомалг. ТIаккха, дедда-дедда, керта тIехула кхоссаделла, къайладелира. Дукха хан ялале, юха а дирзина, элира:\n– Къоракхокха ма бу цаьрца, ва Баба, ахь соьга ала ма ца элира! – ша резадацар гайтира ГIомалго. – Цуьнан накъосто, Ламан Лечано, йиттина зIок, хенахIоттам хийцалуш, хIинца а хаалуш ю суна.\n– ХьаргIанаш ю хьоьца йогIуш, цара гIо дийр ду. Леча генахь ду – ворхI ломал дехьа. Цуьнан йиша, речIано лаьцна аьлла, ас хабар дахьийтина, цига хьаьдда доьдуш ду и. Ма латта, сихо е!\nЦициг новкъа а даьккхина, керта уллера бецаш гулъян хIоьттира Ешап. Ша баьхна нитташ, гIундалгIеш, чIимаш боги чу боьхкина, гIу чуьра хи царна тIе а доьттина, уча дIахIоттийра. ТIаккха цIийнан маьIIерачу Iуьргара моьлкъа схьабийхира:\n– Гучубала, Моьлкъаз, гIуллакх ду дан дезаш!\nКорта гучу а баьккхина, бистхилира моьлкъа:\n– Де шелделла, суьйре ю. Шоьлаха ас болх ца бой ца хаьа хьуна? – бIаьргаш беттара цо.\n– Ас и моьлкъан ши бIаьрг схьабоккхур бу хьан! – дера дистхилира Ешап. – Шу ма дукха лен девлла! Же! маса Тентак-орам схьаба.\nМоьлкъаз кхин а чIогIа цецбелира, бIаьргаш кхин а баккхий хилира, баьццарчу кедара охьабожа санна:\n– ЦIе хала кху белхан! ХIун дан доллу хьо цуьнах? Кхо бIе шо ма ду и меттахбаккхаза! Цунах мотт Iоьттича, со а бу пхеа шарахь тентакбаьлла лелар…\n– Ас хIицца хьо, лаьтте Iовдийтина, тентакбоккху-кх! Сацае хьайн бат! Къийго шозза «къа-акъ» алале, суна хьалха орам ца хилахь, хьайн дегIе ладугIур-кх ахь!\n– Собарде, собарде, ва Ешап! Схьабохьу хIинцца, ма сиха ду хьо, ша ворхI ломан паччахь санна, – олуш, Iуьргахь къайлабелира моьлкъа. МIаьрго хьовзале, багахь орам а болуш, «хе-елхар бал баккхий вай, ме-ерза пондар лакхий ва-ай…», – бохуш, лоькхуш эшар а йолуш, гучубелира кеп хилла Моьлкъаз.\n– Хьан омар кхочушдина, накъост кIохцалийн кертан инарла! ХIа-хIа-хIи-хIи, – аьлла, боьлуш куьг коьрте даьхьна, тIехьарачу когаш тIе хIоьттира хьадалча.\nКатоьхна, Тентак-орам схьа а эцна: «ДIакхехьа хьайна!» – аьлла, учехьа дирзира Ешап.\n– ЛадугIу, Ешапцалг! КIомалг орам ца беза хуьна? – техка а техкаш, боьлура моьлкъа.\n–ПтIуоцI! хьан хотIана, – деладелира Ешап а.\nСихонца чу а еана, чIижаргIан дечигах кIурз тийсинчу пешахь цIе а латийна, яй тIехIоттийра цо. Цхьацца шабарш деш, бецаш чу туьйсура. Тентак-орам буйнара дIа ца хоьцура. Хаьара, иза дехкашна мел чIогIа беза а, охьабиллахь, цу минотана дIахьур буйла а.\n– Со цIа яхийта, – юха а дийхира Хьовраа. Йоьлхучура соцуш яцара иза.\n– Ва йоI, хьо елхарх тодала хIума дацара, соьга ладогIахьа. ХIинцца ас чорпа йийр ю, тIаккха хIума а кхаьллина, ас хьо новкъайоккхур ю. Чувеана хьаша юучух ца кхоьтуьйтуш, вахийта аьтту ма бац. Ас бегаш бинера, со хьо йийсаре лаьцна Iаш а яц, жимма сатохахьа.\nХьовраъ сецира, амма бабин къамелах ца тешара, теша лаахь а. Ткъа Ешап шен пхьор кечдеш доллура.\nДечиган маьнги бухахь шур-шур хезна, дIахьаьжча, йоIана жима дахка хаабелира. ХIара дехкех кхоьруш-м яра, делахь а иза, пIелг а луьйцуш, боьлуш санна хетта, цец-акъ а яьлла, хьоьжуш Iара цуьнга. Дахка, маьнгин кога тIехула хьала а баьлла, Хьовраана улле хилира, шех кхерало я ца кхерало а хьожуш. Юха куьг ластийра, шена тIехила бохуш санна. ЙоI, кIадъелча санна, пенах букъ а товжош, дIатаьIира. ГIайби тIехула хьала а баьлла, кхуьнан лерехь бистхилира дахка:\n– Ешапо еш йолу чорпа ма яалахь, тентак а яьлла, айхьа хIун леладо ца хууш, Iийр ю хьо пхеа шарахь. ТIаккха, юха а малор ю хьуна, иштта 50 шо дер ду, цу хенахь хьо къан а лур ю. Вайн Ешап а ю кхо бIе ахбIе шо хьалха кхечу Ешапо ялийна. Ас хIинцца цхьа буц йохьур ю хьуна, ахь иза чорпа малале яа, тIаккха цо хIумма дийр дац хьуна. Амма хьо тентакьяьлла моттийта, цул тIаьхьа цхьаъ дан хьовсур вай.\n– Ахь хIунда до суна гIо? – хаьттира Хьовраа.\n– ТIаьхьа кIархаш кхуьссуш, кху чохь даха ца дуьту тхо Ешапо. Мача тоьхна, сан деваша а вийна цуо.\n– Цициг ма ду кху чохь…\n– Ахь хIумма а элирий? – аьлла, йоIехьа дирзира Ешап.\n– Цициг ма ду кху чохь, бохура аса-м, – хьанна делахь а, аьшпаш биттар дезаш яцара Хьовраъ. Нанас иштта Iамийнера, дадас боху олуш.\nДахка йоьIан коьрта тIехьа гуш бацара.\n– И Iаьржа цициг, ГIомалг, башха цициг аьлла болх бац.Тамашийна экха ду иза, цу тIе, уьнтIепхьидан жижиг бен дууш дац. Дика ду… Собарделахь, буц схьайохьу ас.\nБакъийначу оччам чам болуш яра буц. Дукха цахиларна йиира иза Хьовраа, Ешап дIа мосазза дирзи, Iовша а Iовшуш.\nКхокхане хьаьжжинчохь сецира ши кIант. Геннара йохьуш цхьа гIовгIа яра. Накхармозийн доккха вай декаш санна хетара. Улле кхочуш яра и гIовгIа.\n– Беркема-м дац-те иза? – лерг оззийна, ладуьйгIира Лечас. – Дитташ юккъехь-м хеза и. Беркема муха догIур ду, генаш а хедош?\n– Акхберд, сихха схьаэца тIоьрмиг чуьра телат, тIетаса вайна, – элира Кхокхано, кIентан белш тIе а хууш.\nАкхберда сихха, четар санна, даржийра шайна тIехула телат. Дукха хан ялале, цIоз санна яккхийчу чуьркаша, гуобира кхарна. ТIеетталуш, телатах цIом чекхъяккха гIертара уьш, кхеран цIий мала.\n– Сел яккхий хIорш мичара евлла? – ши бIаьрг горгбина Iара Леча. – И ма доккха хIума ду, дийцича, стаг тешар воцуш.\n– ГIомалго яхкийтина и чуьркаш, – жоп делира Кхокхано. – Ахсахьт бен хан ца хуьлу церан, иштта яккхий йича, амма вайн цIий дIаэца царна оццул хан ца оьшу. Вайн телат дукха лаьттар дац, цхьаццанхьа Iуьргаш дохуш ду…\n– Сан телефон тIехь чуьркаш къахкош цхьа хIума ю – ультро-аз. Кхарна хIун дер-м ца хаьа, делахь а хьажар зене дац, – кисанара телефон хьалаяьккхира Акхберда. Цхьацца тIеданаш а таIийна, ладогIа хIоьттира. Халла хаалуш, «цIур-цIур» дора цо. Чуьркаш, ягийча санна, евдира кхарна уллера. Амма, минот ялале, юха а тIегIерта юьйлира.\n– Телатана бухара араяккха еза телефон, цо аз дика ара ца долуьйтуш хила мега, – дагадеара Лечина.\nТелатан маьIиг хьалаайина, телофон арайиллира Акхберда, цхьа чуьрк и къовзо а кхуьуш. ТIаккха хьераевлира чуьркаш. Вовшах, диттех етталуш, лелхара уьш, кийрахь тоьпан молха долуш санна.\nТелат дIа а тесна, паргIат садаьккхира кхара.\n– ЭхI, ма дика ду, уьш вайн кочара евлла! – воккхавера Леча. – Акхберда, телефон тIе-м ца ехира ахь уьш?\n– Кхузара хIумма а телефон тIе а, камер тIе а ца яккхало, – хаийтира Кхокхано. – ХIара-м хIумма а дац, кхин а яккхий халонаш ю вайна тIе хIуьттур йолуш. ХIинца, катоьххана, Iома йисте даха деза. Кертан догIа цигахь карор ду вайна. Акхберд, хIара патар чуьрко къовзийначу метте дилла.\nПатаро сихха хьаийра, лоппаг санна, дистина кIентан куьг.\nХIара Iам шина кIантана цкъа а гина бацара, жима волуш дуьйна кхузахь ловзуш леллехь а. Гобаьккхина тайп-тайпана коьллаш яра, пхьидаш екара эрза юккъехь. Хина тIехула лацабелла Iеха кхоларшкахь Iаьржа хетара. Iома йистехь уьнтIепхьидан бен гайтира Кхокхано. ГIамарна юккъехь бара иза, котаман бенал боккха а боцуш.\n– ГIамарна кIелахь ду уьнтIепхьидан хIоаш. Сихонца кху бенна гонахьа серех, коьллех керт е, и цо муха йосту гур ду шуна.\nКерт а йина, генавоццуш охьахиъна, тергоян вуьйлира ши кIант. Кхокха Акхбердан белш тIехь Iара. Дукха хан ялале текхна-а схьаера хIоьийн нана. Керт а гина, ойлаеш санна, латта а лаьттина, дIаяхара иза. Ши кIант Кхокхане хьаьжира: «Вай хIун леладо?» – боху хаттар бIаьргаш чохь а долуш.\n– Сатоха, хIинцца юхайогIур ю уьнтIепхьид, – элира олхазаро.\nВажа ян а еара, багахь бецан хелиг а долуш. Хелиг кертана тIе Iоьттича, хила а ца хилча санна, къайладевлира серий а, коьллаш а. Буц охьа а кхоьссина, бенах хIун хилла хьоьжуш йоллура нана.\n– Схьаэца и бецан хелиг! – Акхбердан лерехь элира Кхокхано.\nКIант кхийтира, и хIунда оьшу. ХIара тIеволавелча, корта а, когаш а шен гIагIана чуоьзна, къайлаелира уьнтIепхьид, ткъа Акхберд, буц схьа а эцна, юхавирзира.\n– ХIинца Ешапан керта а гIур ду-кх вай. ЛадугIуш хила деза, цхьацца гуранаш хир ду вайна кечдина.\nХIорш пхонан хьунна юкъа буьйлира. Дитташа латточу IиндагIо бода букъийнера. Алссам охьаэгначу гIашна тIе байн ког боккхуш, вогIура ши кIант. Хьалхахьа а болуш, тIаьхьа а буьсуш, ха деш, Кхокха а бара.\n– Дукха тийна ду. Сагалмат меттаххьовш а ца хаало суна, – элира олхазаро.\n– И-м суна а ца хаало, – велавелира Леча. Къоракхокха резабоцуш, хьаьжира цуьнга.\nМох цIеххьана хьаькхира, дитташ тIера гIа а эгош. Хьуьна юккъехь иштта мох хьакхар тамашийна дара. ШайтIан-мох хьаьвзира, шен кIуркIамане гIаш хьовзош. Хан мел ели а чIагIлуш бара и. Цул тIаьхьа кхин а, кхин а шайтIан-мехаша хьун яьккхира. Акхбердан белш тIехь Iачу Кхокхано ша чета а боллий, лачкъабе элира:\n– Со махо дIахьур бу, диттана букъ а тохий дIохIотта ший а, сихха муьшца дIавехкало диттах.\nКху шимма, ойла ца еш, дира цо бохург. Кхин а марсадевллачу мехаша гIаш айдина, син тIадам ца гора, лаьттахь мел Iуьллу патар хIаваэ даьллера.\n– Ешапан болх бу хIара, кхера ма лолаш, – бистхилира Кхокха. – ГIомалгин цIийзар хеза суна, вайна аьрру агIорчу диттан га тIехь Iаш ду иза. Акхберд, туьхан берам схьаэца тIоьрмиг чуьра, хи туху тапча цуьнца юла, цо ГIомалг улле доуьйтур дац. Ткъа Лечига шатлакхаш дIало, хIинца шайтIан-махехь хьийзачу гIах бIобанаш хилла, вай схьалаца гIуртур ю уьш. Амма татанах а, цIарах а кхоьру уьш.\nОлхазаро ма-бохху, кхоккха метр лекха а йолуш, инзаре ирча хIумнаш хилира доьжначу патарех. Ши ког а, ши куьг а долуш, пIелгийн метта генаш а долуш, ирча корта а болуш яра уьш. Дегаза «ша-ш-аш» деш, тIегIертара бIобанаш, кхеравелча а бехк буьллийла доцуш, хьал хIоьттира.\nЛечас шатлакх латийра. ЦIерш етташ гича, мелла а болар лахдира патарийн бIобанаша, амма ца совцура.\n– ДIакхосса, Леча, карахь эккхар ю хьуна, – мохь туьйхира Акхберда. Вукхо сихха дIакхоьссина шатлакх, уллерчу бIобина когаш кIела юьйжира. Саца а сецна, цуьнга хьоьжуш лаьттара иза, шен накъостийн боларо йохийна. Ши кIант а вара, Iадийча санна, бIаьрг биллина хьоьжуш, хIун хуьлу хаа лууш. Шатлакх иккхира, хьун екош. Иштта тата дер ду, кхарна а ца моьттура. БIоба, мохь хьокхуш, кхоссаелира, тIаккха хIаваэхь хIор а патар, ша-ша даьлла, лаьтта дуьйжира, вуьш, и сурт гина, кхин а сиха тIе юьйлаелира шина кIантана.\n– Леча, катоххий дIакхиссалахь вуьш а! – мохь беттара Акхберда.\n– Со суо-м вац кIадоян дагахь, – бохуш, сиха летайора вукхо шатлакхаш. – Со лара ца во, ахь а гIо де, Акхберд!\n– Лараве! – элира Кхокхано. – Акхберд, ахь дитт ларде! Цуьнан бохь. Хьалахьожуш хила, ГIомалг лакхара чудуссур ду. И хьайна гахь, туьхан берам тоха цунна.\nБIобанаша шатлакхийн гIовгIа ца ловра. Суй кхетча, ирхкхоссалора, тIаккха, яьржий, йовра. Амма, кхача ца луш, тIеоьхура.\n«ГIур-р», – элира Кхокхано. Акхберд кхийтира: хьалахьажча, метр бен ца йиснера ГIогмалг тIекхача. Диттан хена тIехула текхана охьадогIуш дара, буьйса санна, Iаьржа цициг. КIанта, шен герз хьаладерзийна туьхан берам туьйхира цуьнан бетах. «Юь-я-у-у!», – аьлла, мохь белира ГIоьмалге. Чо а, чкъор а мерцира цуьнан, цIийелла эчиг Iоьттича санна. Мерцина хьожа а елира. Iодара даьлча санна, ирхдедира иза. Берамах масех тIадам Акхбердан юьхь тIе а буьйжира, амма, дуьра хилар бен, кхин хIумма а дацара цуьнца.\nТкъа Леча шен тIом дIахьош вара. ТIаьххьара шатлакх чекх а яьлла, тIаьххьара бIоба тIекхечира цунна, амма, Акхберда гIо а деш, лаьттара хьалаайбира цу шимма ча-кеп санна яйн йолу иза. Лаьттаца йолу соз хаьдча, ницкъ дIа а баьлла, бIоба йоьхна, гIаш охьаийгира. ТIаккха доккха садаьккхира кхара. Муш дIа а баьстина, паргIатбевлира. Хааделира шаьш кIадделла хилар, мацалло кийра бекош, мохь бетташ.\n– Жимма садоIур ду вай, амма набъян хан яц. Ешапан хIусам генахь яцахь а, кIелонаша хан йойур ю.\n– Са-м доIур дара, кхалла хIума елахьара. Шекар-м дара соьгахь, – вистхилира Леча. – Нанас шекар эца туькана вахийтинчуьра вогIуш ма варий со.\n– Юург хир ю, – аьлла, Кхокхано, «гIур-р» олуш, шен хьуьнан накъосташка кхайкхира.\nСхьаеана ши тарсал, Кхокханца шабарш а дина, къайлаелира. Лаьтта хиъна, зингатий а гулдина, царна а омра дира. Къоркхокхий а даьхкира. Уьш а ижу лаха хьовсийра. Дукха хан ялале бочабIараш а, бIаьлланган бIараш а деара тарсалша. Зингаташа хьуьнан цIазамаш а, мангал-комарш а еара, кхокханаша – акха кхораш, Iежаш. Шина кIанта, резахилла, биира и кхача. Iин чохь болчу IаьIан дегI хадийна, чуьра хи а мелира.\nЕшап кест-кеста куза тIехьа хьожура. ТIаккха: «Кхисс-с-хIай! ХIумма а дац, шайна луург-ам хир ма дац шуна!», – олура. Хьуьнхахь боьду тIом гора цунна. ГIомалг эшар а гира. Юха шен «чорпи» тIе йоьрзура. Цуьнан тидам а беш, маьнги тIехь Iара Хьовраъ.\n– Воккхачо бохург дан деза. Ишколехь а, цIахь а ца Iамийна хьуна? – олуш, йоIана хьалха кеда чохь балгаш ехкира Ешапо.\nЙист ца хуьлуш, уьш цIанъян йолаелира Хьовраъ. Амма урс тамашийна хийтира кхунна. Чохь са долуш санна дара и, чIогIа ира а долуш.\n– Хьан цIий тIадам безаш ю Ешап, – лерехь дехкан аз хезира. – Ларло уьрсах, тешнабехк беш ду хьуна иза.\n– Суна хаьа, кхунна хIун дан деза, – олуш, маьнгин аннийн херонна юккъе а доьллина, саттийра иза йоIа. «Iа-а-ай!», – олуш, мохь белира уьрсан. Ешап схьадирзира.\n– ХIара урс мохь хьоькхуш ма ду хьан. ЛартIехь урс лохьа соьга, хIорш цIанъяйта лууш хьо елахь! – аьлла, тахана дуьххьара елаелира Хьовраъ, ша дуьххьара баьккхинчу толамна. ШоллагIа толам а бара дагахь – Жоьра-Бабин чорпа кхунна хIума дан ницкъ болуш цахилар.\n– ГIо дан гIерташ-м яцара хьо, йолаелчахьана, – бохуш, гIам-гIим деш, урс а, кад а схьэцна, дехьаделира Ешап.\nКестта чорпа кхихкира. Чам тобеш хIума тоьхна чорпа, бошхепаш чу а йоьттина, хадийна кIайн бепиг охьа а диллина, стол кечйира Ешапо.\n– Схьайола, Хьовраъ, хIума кхалла вайшимма, кампет-хIума а ю, Iаж-кхор а бу. Ахь аьлларг, тилпо а тоьхна, схьа а йоуьйтур ю. Барзо лу доттур ду. Амма чорпа дика хуьлу лунан жижиган. Цхьогало, хьуна езахь, акха котам а мерцхалдигаш а дохьур ду, эльхьаьмцаш дохур ду кондарийн баххьаш тIера. Схьаала хьайна езарг. Пицца езий хьуна?\n– Бен а яц суна-м кхалла хIума. Нанас юург хержа Iамийна яц со.\nКхин йист ца хуьлуш охьахиъна, хIума кхаьллира Хьовраа. Ткъа Жоьра-Баба кIелдIахула хьоьжура йоIе, цуо чорпа моссазза молу ела а къежаш.\nНеI туьйхира. Араелира йоккха стаг. Арахь, мерцана хьожа а йогIуш лаьтташ, ГIомалг дара. Кога тIе а, тIаккха бетах а мотт хьоькхура цициго.\n– Суна кIордийна и ши кIант а, хIара йоI а! – дера элира цо. – Уьш хIаллакбан пурба ло суна, кхерабелла юхабовла туьгуш бац уьш.\n– Собарде, ГIомалг! Хьовраа чорпа йиъна, хIинца иза дIаюьжур ю, хьалагIаьттича, хIумма а дагадогIуш хир яц. ТIаккха паргIатдер ду хьо. Ас хIинца Iаьржа-Хожига схьавола олу, цуьнан эрчонех хьалхабовла ницкъ тоьур бац цу берийн а, церан накъостан Къоракхокхин а. Iаьржа Талун кхеташоно пIелг ма Iотта аьлла Къоракхокхех. Серлонан БIаьхошца бина барт бу шайн боху. Вайшимма лелочунна башха реза а бац уьш, делахь а мелла малбелла, со мацца а цкъа пенсе яха езий хаарна. Дало, «Боккха Чхар» уллехь собарде, цига вогIур ву хьуна Iаьржа-Хожа. Ларор ду шу, йиснарг йоккха хан а яц.\n– Хьан чорпа а мела, йоI иэсах юхуш хилча, вай стенна ларло цу берех? Iаддабита ца мега уьш, хIаллакбан йиш ца хилча?\n– Ца мега! Ма де Iовдал хаттарш! Кхана шийтта далале йоIанна уьш гахь, доллу хIума дагадогIур ду, мел лелийнарг эрна хир ду.\nЕшап чудеара, «цIа-акъ» аьлла, неI йоьллуш. Хьовраъ хIума йиъна яьлла, маьнги тIехь Iара, юьхь тIехь цхьа а сингаттам боцуш.\n– Дика йоI ю, бабин йоI ю, – делакъежира Ешап. – Наб йогIий хьуна? Ас мотт буьллур бу, зезагийн хьожа йогIу кIайн мотт.\n– Дера дика-м хир ду, наб тIегIоьрти-кх суна, –дуьхьал куьг лоцуш, бага гIаттийра Хьовраа.\nДехьа чохь биллира Ешапо мотт. Боккхачу маьнги тIехь кIеда гоь а, назбарш а, стомма юргIа а Iуьллура.\nЙоI дIайижира, «буьйса декъала йогIийла!» – аьлла, араделира Ешап.\nЖимма хан яьлча, хIусамехь массо а гIовгIа дIатийча – Ешапан боларан гIовгIа йоцург – дахка беара Хьовраан гIовле.\n– Буьйса юккъе яхча, Ешапо уьйтIа а йолий, гIу чуьра хи оьцу. Циггахь хи цIера тIехь кхехка а дой, чу къийган месаш тосий, цу чу когаш бохкий, сохьтехь Iа. Могашалла чIагIйо иштта. Цу хенахь, набкхетий, хIумма а ца хезаш хуьлу Ешап, массо къиг маьхьарца гIаьттича а ца хаало цунна. Цу хенахь араялахь, Ешапна карараяла аьтто хир бу хьан. Сан воккхахволчу вешина хезнера, кертал арахь атйокхаша дуьйцуш: хьуна тIаьхьавогIуш хьан ваша Акхберд, цуьнца накъост а ву, хьан хьехархочуьн кIант Леча.\n– Хьо соьца дIабогIур буй? Ас дика лелор бу хьо…\n– ЦIур-цIур-цIур, – гIадбахана, белабелира дахка. – Со туьйранера дахка ма бу, сан мас шо ду хаьий хьуна? ШоллагIа бIе шо доладелла-кх. Сан цIа кхузахь ду.\n– Кхуза мел йогIу йоI кIелхьарайоккхуш Iийна бер буй хьо? Ешап мацца а цкъа дIадала дезаш дац?\n– Шек ма яла, дуккха а мехкарий бу хьуна кхуза кхача лууш а, кху меттигна хьакъболуш а. Оьшург гучуяьлча, суна хуур ду.\nБIов санна ондачу, Боккха Чхарана, буьххье а даьлла, Iаьржа-Хожа боданехь гучуваларе хьоьжуш Iара ГIомалг. Шен букъ тIехьа мела хьоькхучу махе ладоьгIура цо. Евзачу хьуьнан хьожанал сов, ши кIант а хаалора, цаьргара маьIа хIумнаш а, шишан чохь бисина туьхан берам а, когара мачийн неI а, ризянкин айраш а. Къоркхокхин хьожа яцара хаалуш. Цунна хаара и, ца хаайолуьйтуш, лачкъо. Буьйса юккъе яхале хийцалур болуш бара мох, юьхь-дуьхьал богIур бара иза, тIаккха гур ву Iаьржа-Хожа, цуьнан «IатIар-м» хьеннан мераIуьргаш зийзор йолуш дара. Буьйса Iаьржа яра, бIаьрга Iоьттича пIелг а гур боцуш. Дитташ, кхераделча санна, дегадора, наггахь дужучу гIанна сингаттаме тIаьхьа а хьоьжуш. Мох сецира, хIаваъ лаьтта доьжча санна. Юха лаьттара масех гIа хьалаойуш, ГIомалгана дуьхьал хьакхира. ТIулга тIехьара меллаша хьалабелира Iаьржа-Хожин боккха кIунзал-корта. Боккха Чхар санна, лекха вара иза. Шен хийра йолу мокха цергаш можа юккъера гучуйохуш, велакъежира и, ша Iадийначу цицигах самукъадолуш. Ча санна ваьлла, кIомалган кIадех тегна коч юьйхина, когахь тIаьрсиган кIархаш болуш вара Iаьржа-Хожа.\n– Цкъа а ца дулу-кх со хьан хIуьмалгех, Iаьржа-Хожа, –тIулга тIера охьа ца дожа юьстах тасаделира ГIомалг. – ЛартIехь ван мегаш вац-те хьо?\n– Дуккха хан яра со, сагатлуш, хьехахь веха, жимма бегаш бан лиънера. Хазачу йоьIан кеп эцахьа, – воьлура важа.\n– ГIуллакх чекхдаккха ахь, тIаккха дуьйцур вай захало. Ца го хьуна сан юьхь тIехь цара динарг.\n– Вай марах-м доккхур ду хьуна царна и.\n– Марах-м соьга а даккхалур дара, Ешапо пурба деллехь. Iадо беза уьш. Толкхабаха а мегар ду, хьуьна юккъе ца боггIучу хьоле. Ишттачу гIуллакхийн пхьар вац хьо?\n– Цхьа а проблема яц. Ю-туб чуьра тIаьххьара ролик гиний хьуна?\n– Муьлха? – цецделира ГIомалг.\n– Хьуьна юккъехь мотоцикл хаьхкина вогIу стаг Iункар эккхаш ерг. Мотоцикл цхьана диттах кхеташ, тIехь Iаш верг вукху диттах кхетта, коьллаш юккъе а воьдуш. Мел хаза ю хаьий хьуна?! – гIадвахнера Iаьржа-Хожа.\n– Ма алалахь, айхьа цуьнан чкъурга юккъе хьокха боьллира?\n– ХIаъ, со вара и. Хьа-хьа-хьа-а…\n– Хаза-м ду. Лакхахь дIахаахь, гIуда тухур ду хьуна. Дика ду, кхана хьожур ду со. Цкъа кхаьрца дерг къастаде вай.\nЭкхан тачанахула вогIура ши кIант. Кхокхано некъ гойтура, вуьшта-м фонарик а яра кхаьргахь.\nТийналла ятIош мохь хезира, микрофона чухула воьлхуш а, воьлуш а цхьаъ волуш санна. Ши кIант охьалахвелира, гIовгIано когаш лахийна.\n–Iаьржа-Хожа схьакхаьчна. Вайна дуьхьалвогIуш ву иза, ГIомалг а ду цуьнца. Некъ хийца беза. Леча схьакхаччалц хан еза вайна, – элира Кхокхано.\n– Со схьакхаьчна. Кхачаза велахьара, хIумма а дацара, – вистхилира Леча, велааьшна дан а гIуртуш.\n– Хьо ца вуьйцу ас, Леча. Олхазар, Ламанан Леча, ду иза, вайн накъост, Iаьржа-Хожица ларор долу. Боккхачу Чхаран тIе доьлхуш дара вай, ткъа хIинца аьтту лоцуш, гу буьххье а девлла, майдане дисса деза. Хьуьна юккъехь Лечина Iаьржа-Хожица лата хала хир ду, цундела шерачу ара бохур бу вай уьш.\n– Iалелай, ма доккха хIума ду хIара! – цецвуьйлура Леча. – Тхан лулара Лечий, Хожий а ма летира стохка вовшех. Бакъду, и шиъ-м мелла вара. Дажаллий, олхазаррий леташ кино чохь бен ца гина суна.\n– И дов-м цхьанне а магерга хир ду хьуна, – сингаттаме бара Кхокха.\n– Цунна муха хиъна, вайна орца оьший? – шекваьлла, хаьттира Акхберда, хьуьхьавоьлла, са а доьIуш.\n–Ешапо аьшпаш боьттина, ворхI ломана дехьа дахийтинера иза, амма сан дехарца, ТIам-шера чIегIардиг тIаьхьа а кхиъна, юхадерзийна.\nГу тIе довла хало дара, охьаэгначу гIаш тIехь когаш шершарна. Са а кхачийнера, делахь а Iаьржа-Хожа ган ца лааро ницкъ лора берашна.\nЕшапан пенах кхозучу сахьто I2-за «къа-а-къ» олуш, хан кхайкхийча, меттара а гIаьттина, неIаре йолаелира Хьовраъ. ХIара иштта атта хир доций йоIана шена а хаьара. КхозлагIа ког баьккхича, кога кIелахь «тIох» элира. Хьовраъ сецира. Иштта тата мино доккху, шена тIера ког хьалаайбича, эккха бохуш, дийцинера берашна школехь. ЦIа чохь мина хуьлийла дацара. Ешапна, мел ирча елахь, шен хIусам хьоме хир юйла хаьара цунна. Кхера а ца кхоьруш, кхин а цхьа гIулч яьккхира йоIа. ЦIеххьана, мохь тухуш, ша пожарни машен йогIуш санна, стогарш летира. Тхов кIелара чиллан бой Хьовраана тIе юьйжира. Маьхьарца цу юккъе яхана йоллу йоI юха а дехко кIелхьараяьккхира. «Со хьоьга ала биц ма белира», – бохуш, сихха цистира цо чиллан бой.\n– НеIаре ма гIо, цигахь а ю Ешапо кечйина кIело. Корехула араяла. Кора кIелахь лаьтташ хин ведар ду хьуна. Iана ма делахь. Сонехь лаьтта Ешапан четар схьаэца, хьо къийгех ларйийр ю цо. Ешапна чIогIа хьоме ду и четар, цунна тIехь зил бан а яьхьар яц цхьа къиг. Гали чуьра масех балг хьайн тIоьрмиг чу йилла.\n– Дика ду. Балгех хIун до? – кор диллира Хьовраа.\n– ТIаьхьа хуур ду хьуна.\nМела мох юьхь-дуьхьал хьаькхира буьйсано. Меллаша, тата ца даккха гIерташ, араелира йоI. Лаьтта дIахIоьттира. Цу минотехь кертахь мел йолу къиг маьхьарца гIаьттира, жIаьлеш лета дуьйлира. Ешап наб еш дара, когаш боги чу а бехкина. Сихха, четар шена тIехула а лаьцна, кертехьа едира Хьовраъ. Шена тIаьхьа богIу дахка, катоьхна, схьа а эцна, кисана биллира цо. Керта улле кхаьчча, четар тIехула а лаьцна, охьалахъелира Хьовраъ. Къийгаш стигалахь хьийзара, буьйса самаяккха гIерташ санна.\n– ХIинца хIун до вай? – хаьттира Хьовраа дехке.\n– Хьан букъ тIехьа лергъяхаран бен бу. Лаьттах даьккхина шуьйра Iуьрг гой хьуна, аннийн горга неI йолуш? Меллаша пIелг тоха цунах. ЧIогIа тохахь, реза хир яц лергъяхар.\nЯраш дIасатеттина, неI гучуяьккхира йоIа. Жимма ойла а йина, неIарх пIелг туьйхира.\n– Мила ву цигахь? – аьлла, резадоцу аз схьахезира чуьра.\n– Тхо ду. Схьаелла неI! – аьлла, бистхилира дахка.\n– Буьйса юккъе яхча, кертахь мел йолу къиг гIаттийна, цхьаъ леладо хир ду-кх ахь, – бохуш, «бур-бур» деш, масех догIа даьккхира лергъяхаро.\nТIехь копастан суьрташ а долуш, мокха бос болу пижама яра пхьагална тIехь. ЦIен бIаьргаш лепара карарчу чиркхан серлонехь.\n– Лаа лелий шу? – хаьттира цо, «марша догIийла» меттана, чиркх коьртал лакха а боккхуш.\n– ХIара йоI кертал дехьаяла езаш ю-кх.\n– Суна Ешапца дов оьшуш дац, кхин некъ лаха шайна.\n– Кхоьру хьо цунах?\nПхьагалан балда тохаделира. ТIаккха, соцунгIа а йина, элира цо:\n– Кху кертахь Ешапан йоллу бакъо сан а ю. Сан гIуллакх дац цунах кхера. Цхьогалш, чагIалкхаш кху кертахь ян а яц.\n– Оха мах лур бу.\n– Мах? ХIун ю шуьгахь?\n– Нисъелла балгаш ю-кх.\n– Шиъ лур ю…\n– Дика ду, схьало кхоъ.\nХьовраа шегара кхо балг дIаелира. Дехьаяла еза Iуьрг готта дара, йоI ялалур яцара цу чухула.\n– Са ма гатде. ГIарипийн (волшебники) кертахь ма ю хьо, неI пхьагало хIинцца шорйийр ю.\nБуйнахь перфаратор а йолуш гучуелира лергъяхар. Цецъяьлла, бага а гIаттийна, цуьнга хьоьжуш лаьттара Хьовраъ. «ХIара-м сахиллалц болх бан йоллучух тера ду», – ойла хьаьдира цуьнан коьрте.\n– Хьа-хьа-хьа! – елаелира пхьагал. – Хазахета сунна, адам цецдоккхуш. БIаьргаш сайчул а баккхий хуьлу церан.\nПерфаратор охьайиллина, шен тIодаш лестош, неI а, чоь а шорйира цо.\n– Чоьхьаяла. ДIо неIарах араяьлча, кертал дехьа хир ю хьо, – аьлла, пIелг хьажийра лергъяхаро.\nХьовраъ дехке хьаьжира. Кхуьнга гIийла схьахьоьжура доттагI.\n– Дависа, соьца дIабан аьтто белара хьан!\n– ХIумма а дац, Хьовраъ. Хьо дика йоI ю. Дика адам а хир ду хьох. Ган доьгIнехь, гур ду вай. Кертал дехьа ву хьуна хьан ваша а, Леча а. ГIомалгах ларло. Iаьржа-Хожа а, Ламан Леча а леташ гур ду хьуна. Цу юкъана Акхберд каро веза ахь. Кху панаро гIо дийр ду хьуна, – аьлла, жима фонарик кховдийра дехко йоIе. – Iаьржа-Хожа толахь юхайола пхьагалан неIаре, ГIомалган карайоьдучул а гIоле хир ду хьуна иза. Марша гIойла!\nКертал дехьаяьлча, бодане кхечира Хьовраъ. БIаьргаш мелла а буьйсанан боданах боьлча, аре а, цул дехьара хьун а хаалора. Кхуьнан дегI эгадора, гобаьккхина бIобанаш ю моьттуш..\nГу тIера чу а воьссина, хьуьна йистехь сецира ши кIант.\n– Стенгахь ду Ламан Леча? – аьлла, хаьттина, Кхокхане вирзира Акхберд.\n– Схьакхочуш ду, шен хенахь даьхки вай кхуза а. Бутт стиглахь латабе ала деза, – стигала а бирзина, шен къора илли элира олхазаро.\nИлли чекхдалале стиглахь бутт гучубелира, аре а къагош. Майданна юккъехь, йоккха варзап белш тIе а йиллина, лаьтташ Iаьржа-Хожа вара, цавашаран велар юьхь тIехь а долуш. Леча схьакхачаре хьоьжура иза. Ткъа важа-м хьен ца делира. Дарц даьлча санна, мох тухура цуьнан кхо метр шуьйрачу тIемаша, Iаьржа-Хожа а когаш тIера галвоккхуш. Ши гIат йолу цIа санна лекха дара, лаьтта доьссина Леча. Майраллах дуьзна дара бIаьргаш, терс-маймал тур санна ира яра зIок. Бакъ дацара, и гича, Iаьржа-Хожин дог тоха ца делла бохург.\n– Iаьржа-Хожа! – кхайкхинчу Лечин озо дитташ ластийра. – Хьан дIаваха аьтто бу, могашалла совъяьлла вацахь.\n– ТIаьххьарлерачу шина бIе шарахь дегI лацаделла сан, меттахдаккха мостагI воцуш. Деттина олхазар даанза а дикка хан ю, хьо санна доккханиг, – аьлла, бIе шо долу поп санна онда варзап сара санна, лестайора Iаьржа-Хожас.\n– ХIинццалц Iаьржа-Хожа вара хьо, кхин дIа Цхьа бIаьрг болу Хожа хир ву хьох! – олуш, тIехьаьддачу Лечано коьртах тIемаш тоьхна, лергаш къардина, тентакваьккхира Iаьржа-Хожа. БIарзвелла, хьераваьлча санна, варзап лестош вара Iаьржа-Хожа, цIийзадеш, хIаваъ а хедош. Юха тIехьаьдда Лечано тIаьхьашха белш тIера лаьцна, лаьттара айвина, хьовзавина, лаьттах туьйхира шен мостагI. Лам иккхича санна, мохь белира Iаьржа-Хожин кийрара:\n– Бакъдац хьуна моьттург! Аьттехьа а дац!\nСихха когаш тIе а хIоьттина, варзап а лаьцна, дуьхьалвелира иза олхазарна. Цунна орцах дедда ГIоьмалгах шен бIаргкхетча, Лечина накъосталла дан хьаьдира Акхберд, цунна тIаьхьа Леча а.\n– Ма гIо ши кIант! – бохуш, мохь беттара Кхокхано.\nЛаман Леча лахделла, Хожина тIелата кечделлачохь, тебна, тешнабехкаца кхоссаделла олхазаран тIомах тасаделира, цIеххьана, лом санна, доккха хилла цициг. Цу мIаьргонехь, ластийна вукха тIомах варзап тоьхна, дожийра Iаьржа Хожас Леча. Дог гIелделла лаьттах кхеттачу Кхокханах исбаьхьа хаза йоI хилира. ТIекхаьчна вогIучу Акхберда шен тапчи чуьра туьха-берам беттара ГIоьмалган бетах, селханлера чевнаш Iийжош. Ткъа Лечас ша дечиках йина гоьмукъ Iаьржа-Хожина варех Iоьттира. Цецваьлла, юхахьаьжира важа. Ткъа цицигга-м маьхьарца, сардамаш а доьхуш, дедира.\n– ХIара хIун зингат ду со къийзош дерг?– элира Iаьржа-Хожас.\nБаккхий бIаьргаш лепош, хьалахьоьжуш лаьттара кIант, гоьмукъ дIа ца хоьцуш.\n– Схьавада, Леча, схьавада! – дIаозийра иза Акхберда.\n– Акхберд, уьнтIепхьидан буц Ламан Лечин тIемах ца Iоттахь, толур дац и! – мохь туьйхира Кхокхано.\n«ТIаккха, Ешапан керт ясталур ма яц соьга», – ойла хьадира Акхбердан коьрте. Iаьржа-Хожас шен варзап олхазарна тIехула айбира. «Цхьаъ дийр ду-кх», – аьлла, буц Лечин тIемах Iоьттира кIанта.\nЛаман Лечина меттадан и кIеззиг хIума тоьира. ТIемаш охьа а кхиссина, лекхачу ондачу дегIехь къонах хилира цунах. Цуьнан карахь гоьрда тур дара. Цеста йолийра цо Iаьржа-Хожин варзап, дечиг доккхуш санна, чIеш дIаса а кхуьссуш. Ешапан гIоьнчин бIаьрг тIаьхьа ца кхуьура лесточу туьрана. Хедийна, верина, мела цIийх вуьзнера иза. Стелахаьштиг санна, чехка тур хьаькхна, Iаьржа-Хожин бIаьрг баьккхира турпалхочуо.\nГе ятIийначу гомашо санна, мохь хьоькхура Iаьржа-Хожас. Шех къинхетам бахьара бохуш, доьхура, кхин цхьанне а ша зуламе вер вацара бохуш, чIагIо а йора.\n– ДIавала суна гучура, хьайн болх ахь буьтур боций суна хаьа! – элира Ламан Лечано.\nЛаьттахь цIийн тачанаш а юьтуш, ГIоьмалган тIаьхьа дIавахара Iаьржа-Хожа Ешапе шен чевнаш ерзаяйта.\nШи кIант Iадийначу йоIанна гонаха хьийзара, иза меттаяло гIерташ мох а бетташ. ТIевеана Ламан Леча вистхилча, елаелира Кхокха (цуьнан цIе иштта хиллера).\n– Леча! – олуш, маракхийтира и цунна.\nШи кIант, цецваьлла, хьоьжура.\n– ХIара сан ваша ма ву! – аьлла, елаелира Кхокха.\n– ХIа-а?! – аьлла, велавелира хIара шиъ а.\n– Акхбе-ерд! – генара мохь хезира кхарна. – Ва-а, Акхберд!\nДIахьаьжча, фонарикан серло а гира.\n– Хьовраъ! – сирла майда хадош, дуьхьалведира ваша. – Со кхузахь ву хьуна.\nДукха хан ца ийшира цу шинна вовшахкхета. Къевллина маравоьллира йоIа Акхберд. БIаьрхиш совца ца лора цуьнга:\n– Дийцича, цхьа а тешар а ма вац… Хиъ-хIиъ, – бохура цо.\n–Дерриге а чекхдели, Хьовраъ. Вай хIинца цIа гIур ду. Соьца Леча а ву, Ламан Леча а, Кхокха а ю. Леча, стенгахь бу уьш? – хаьттира цо тIевеаначу кIанте.\n– ДIабаха, Акхберд. Ешапца и сурт хилла алий, баккхийчарна гIо ца деш ма Iе бохура.\n– Со царна баркалла ала гIерташ ма вара.\n– Цара, шайна хаьа, бохура.\nАкхбердан тилпонан горгали беттабала буьйлира. Ягарйина цаваллал дукха жоп даланза горгалеш дара тилпо тIехь.\n– Карийна, нана, цIа догIуш ду! – элира Акхберда.\nШортта фонарикийн серлонаш гира кхарна дакъошна юккъехь. ХIорш лоьхуш леларш бара уьш. Ткъа Ешапан керт яйнера.\nХIара кхоъ серлонна тIе дIадоладелира, «хIумма а ца хиллера, йоI цIа йогIуш, хьуьна юккъехь тилаелла хиллера», – ала барт а бина.